Ύφεση προ των πυλών – Σοκ και δέος για τις οικονομίες της Ευρώπης - AstraTV\nΎφεση προ των πυλών – Σοκ και δέος για τις οικονομίες της Ευρώπης\nΟ πόλεμος στην Ουκρανία αλλάζει τα δεδομένα την ώρα που η έξοδος από το τούνελ της πανδημίας ήταν ορατή. Δίκοπο μαχαίρι οι σαρωτικές κυρώσεις της Δύσης σε βάρος της Ρωσίας – ιδιαιτέρως ευάλωτη η Ευρώπη.\nΑπό το «δόξα σοι ο Θεός» στο «βοήθα Παναγιά». Εάν κανείς είναι θρησκευόμενος, δεν υπάρχει κάτι άλλο για να περιγράψει καλύτερα το νέο «σκοτσέζικο ντους» που βιώνει η παγκόσμια οικονομία. Όπως, επίσης, το δέος που νιώθει ο πλανήτης – και πρωτίστως η Ευρώπη – απέναντι στις πιθανές συνέπειες, οι οποίες… μυρίζουν ύφεση.\nΕίναι δεδομένο, άλλωστε, ότι πάνω που οι περισσότεροι είχαν αρχίσει να πιστεύουν ότι η βάσανος της Covid-19 τελειώνει και η ανάκαμψη θα επιταχυνθεί, ήρθε το σοκ του πολέμου στην Ουκρανία. Ενός πολέμου ο οποίος ήδη έχει αποκτήσει παγκόσμιες διαστάσεις, τουλάχιστον σε οικονομικό επίπεδο.\nΠλέον, είναι φανερό ότι εκατοντάδες εκατομμύρια νοικοκυριά, χιλιάδες επιχειρήσεις, κεντρικές τράπεζες και κυβερνήσεις σε ολόκληρο τον πλανήτη αναγκάζονται να αναθεωρήσουν εκ νέου τους προϋπολογισμούς τους. Να ξαναβγάλουν τα κιτάπια τους και να σκίσουν τη σελίδα με τις τελευταίες πράξεις, καθώς τα δεδομένα έχουν αλλάξει ριζικά και η εξίσωση απλά «δεν βγαίνει».\nΗ εκτόξευση των τιμών του πετρελαίου, του φυσικού αερίου και συνολικά της ενέργειας προκαλεί αλυσιδωτές αυξήσεις στο κόστος παραγωγής και την καθημερινή ζωή, ενέχοντας τον κίνδυνο ο πληθωρισμός να ξεφύγει από κάθε έλεγχο, εξανεμίζοντας τα λαϊκά εισοδήματα. Πολύ περισσότερο καθώς και οι τιμές βασικών αγαθών, όπως είναι το σιτάρι και άλλα δημητριακά, ανεβαίνουν επίσης κάθε μέρα που περνά, καταρρίπτοντας το ένα ρεκόρ μετά το άλλο και χωρίς να γνωρίζει που θα τελειώσει αυτό.\nΜην ξεχνάτε το ’70…\n«Η αύξηση στις τιμές πετρελαίου και αερίου που πυροδοτήθηκε από τη σύγκρουση στην Ουκρανία και τις κινήσεις της Δύσης για να τιμωρήσει τη Μόσχα έχουν εντείνει την απειλή οι οικονομίες που εισάγουν ενέργεια να πληγούν από το χειρότερο σοκ στασιμοπληθωρισμού μετά τη δεκαετία του ’70», σημειώνει ανάλυση στους Financial Times.\nΥπενθυμίζεται δε ότι «τα πετρελαϊκά σοκ της δεκαετίας του ’70 προκάλεσαν έντονο πληθωρισμό και ύφεση στις περισσότερες ανεπτυγμένες οικονομίες, πρωτίστως επειδή οι υψηλότερες τιμές αναδιανέμουν το εισόδημα από τους καταναλωτές προς τους παραγωγούς ενέργειας». «Για τον λόγο αυτό – συνεχίζει η ανάλυση – οι οικονομολόγοι αναμένουν ότι η Ευρώπη, η Ιαπωνία και οι αναδυόμενες οικονομίες που καταναλώνουν πετρέλαιο να δεχθούν πάλι το ισχυρότερο πλήγμα, ενώ στις ΗΠΑ είναι πιθανό να αυξηθεί η εγχώρια παραγωγή».\nΤην ίδια στιγμή, η απειλή ενός νέου, παγκοσμίων διαστάσεων, κύματος φτώχειας και ανεργίας (πέραν του προσφυγικού) είναι πιο ορατή παρά ποτέ – με ό,τι αυτό συνεπάγεται για τις κοινωνικές και πολιτικές ισορροπίες. Ο οικονομικός πόλεμος, εξάλλου, πλήττει όλες τις πλευρές και όχι αποκλειστικά τη Ρωσία, μιας και αλλάζουν συνολικά οι όροι του παιχνιδιού.\nΟυσιαστικά, δεν υπάρχει κλάδος της οικονομίας ο οποίος να μπορεί να θεωρηθεί απρόσβλητος ή επαρκώς θωρακισμένος – πέραν, ίσως, των πολεμικών βιομηχανιών: Ο τουρισμός γνωρίζει ήδη τους πρώτους κλυδωνισμούς, σε μια χρονιά που είχε χαρακτηριστεί ως «χρυσή». Οι αερομεταφορείς φοβούνται πως αυτή τη φορά δεν θα καταφέρουν να επιβιώσουν και θα «συντριβούν». Το παγκόσμιο εμπόριο κλονίζεται, επίσης, καθώς τίποτα δεν είναι δεδομένο όσον αφορά στην προσφορά και τη ζήτηση. Οι εφοδιαστικές αλυσίδες μοιάζουν ξανά να χάνουν κρίσιμους κρίκους τους.\nΓόρδιος δεσμός για κυβερνήσεις-κεντρικές τράπεζες\nΗ κατάσταση επιδεινώνεται από το γεγονός ότι κεντρικές τράπεζες και κυβερνήσεις έχουν ήδη εξαντλήσει μεγάλο μέρος του οπλοστασίου τους για την αντιμετώπιση των συνεπειών της πανδημίας, με αποτέλεσμα τα περιθώριά τους να είναι τώρα πιο στενά. Το δημόσιο χρέος έχει ήδη φτάσει σε δυσθεώρητα ύψη στον ανεπτυγμένο κόσμο, ενώ ο αναπτυσσόμενος αντιμετωπίζει τεράστιες δυσκολίες για να το εξυπηρετήσει, με αποτέλεσμα πολλοί να προβλέπουν ντόμινο χρεοκοπιών.\nΟι εξελίξεις «περιπλέκουν την επίτευξη του στόχου που είχαν θέσει οι κεντρικές τράπεζες, προετοιμαζόμενες να εγκαταλείψουν το φτηνό και εύκολο χρήμα», σημειώνει η αμερικανική Wall Street Journal, για να προσθέσει: «Οι οικονομολόγοι προειδοποιούν ολοένα περισσότερο για την πιθανή εκδήλωση στασιμοπληθωρισμού, ειδικά στην Ευρώπη, μιας κατάστασης δηλαδή παρόμοιας με εκείνη που έπληξε τις μεγάλες οικονομίες τη δεκαετία του ’70 και προκαλείται από τον συνδυασμό του υψηλού πληθωρισμού και της χαμηλής ανάπτυξης».\n«Θα είναι ολοένα πιο δύσκολο να αγνοηθούν οι συγκρίσεις με τη δεκαετία του ’70, καθώς οι κινήσεις στις τιμές της πρώτης ύλης την αναβιώνουν διαρκώς», λέει μιλώντας στην WSJ ο Τζιμ Ριντ, στρατηγικός αναλυτής στην Deutsche Bank. Καθιστά, έτσι, σαφές ότι το φάντασμα του πετρελαϊκού σοκ που εκδηλώθηκε πριν από μισό αιώνα στοιχειώνει και σήμερα τη Δύση – ή, έστω, ένα μεγάλο μέρος της.\nΔιαφορές, φυσικά, υπάρχουν. Για παράδειγμα, κάθε άλλο παρά βέβαιο είναι ότι η Ρωσία θα βρεθεί τελικώς εξίσου ωφελημένη σήμερα όπως ο αραβικός κόσμος τότε. Παρ’ όλα αυτά, η Δύση έχει κάθε λόγο να ανησυχεί για το ενδεχόμενο οι κυρώσεις της να αποδειχθούν μπούμερανγκ, μιας και η «πράσινη ενέργεια» δεν είναι ακόμη σε θέση – και δεν θα είναι για τις επόμενες μία-δύο δεκαετίες – σε θέση να καλύψει τις ανάγκες.\nΟ Τζον Κεμπ, μέσα από τη στήλη του στο Reuters, περιγράφει γλαφυρά την κατάσταση ως ένα ντόμινο: «Οι επιχειρήσεις, ευρισκόμενες αντιμέτωπες με κυρώσεις, προβλήματα στην εφοδιαστική αλυσίδα και το ραγδαία αυξανόμενο κόστος των πρώτων υλών τους είναι πολύ λιγότερο πιθανό να προχωρήσουν σε επενδυτικές δαπάνες που ενέχουν ρίσκο. Τα νοικοκυριά, πληττόμενα από τους λογαριασμούς αερίου, ηλεκτρισμού, καυσίμων και άλλων ειδών θα αναγκαστούν να περιορίσουν τις δαπάνες τους για άλλα αγαθά και υπηρεσίες. Οι δυνάμεις της ύφεσης ενισχύονται ταχύτατα σε όλη τη Βόρειο Αμερική και την Ευρώπη, καθώς οι παγκόσμιες εφοδιαστικές αλυσίδες έχουν φτάσει στα όριά τους».\nΟ ίδιος καταλήγει επίσης στο συμπέρασμα ότι «η απειλή ύφεσης είναι μεγαλύτερη στην Ευρώπη, εξαιτίας τόσο της μεγαλύτερης διασύνδεσής της με την Ουκρανία και τη Ρωσία όσο και της μεγαλύτερης έκθεσής της στις αυξανόμενες διεθνείς τιμές του αερίου, στοιχεία που θα πολλαπλασιάσουν την ισχύ του σοκ».\nΥπάρχουν, λοιπόν, πολλά που δείχνουν ότι η αναμενόμενη και σχεδιαζόμενη «ομαλή προσγείωση» μετά τις έντονες αναταράξεις της πανδημίας, η οποία θα ακολουθούνταν από μια εντυπωσιακή απογείωση, δεν αποκλείεται να εξελιχθεί σε μια κατάσταση έκτακτης ανάγκης, που θα ενέχει το σενάριο της συντριβής.\nΘα δανειστούμε, για να μην… πεθάνουμε!\nΑυτός είναι και ο λόγος που κάνει το Βερολίνο να αρνείται – για την ώρα – πετρελαϊκό εμπάργκο κατά της Ρωσίας. Ο ίδιος, πιθανότατα, κάνει τον αρθρογράφο της γερμανικής Handelsblatt, Φρανκ Βίμπε, να υπενθυμίζει ένα ερώτημα που είχε τεθεί το 1939, όταν το διακύβευμα αφορούσε το εάν και κατά πόσο η Γαλλία θα βοηθούσε στρατιωτικά την Πολωνία απέναντι στη χιτλερική Γερμανία: «Θα πεθάνουμε για το Ντάντσιχ;».\nΓια την ώρα, το «αντίστοιχο» ερώτημα που (σιωπηρά) θέτουν πολλοί – θα πεθάνουμε για τα συμφέροντα του Πούτιν και των ΗΠΑ στην Ουκρανία – δεν έχει απάντηση; Η ΕΕ, ωστόσο, μοιάζει να ετοιμάζει μια μεγάλη κίνηση μπροστά στη νέα κρίση και την απειλή που αντιπροσωπεύει.\nΣύμφωνα με ρεπορτάζ του Bloomberg, στην έκτακτη σύνοδο κορυφής που θα πραγματοποιηθεί αυτή την εβδομάδα, θα συζητηθεί και η έκδοση ενός ευρωομολόγου πολλών δεκάδων δισ. για την κάλυψη των αναγκών σε ενέργεια και ένοπλες δυνάμεις. Νέο χρέος, δηλαδή – απολύτως αναγκαίο, όμως, όπως λένε πηγές από τις Βρυξέλλες.


Πάμε σφαίρα...όπισθεν! - Γρηγόρης Ψαριανός - Grigoris Psarianos\n20 Απριλίου 2015 /in Συνεντεύξεις, Τελευταία Νέα /by webmaster\nΣυνέντευξη στον Αντρέα Παπαδόπουλο.\nΑ.Π.: Αναρωτιέμαι πώς αισθάνεται ένας πολύ, πάρα πολύ παλιός αριστερός, όπως ο Γρηγόρης Ψαριανός, να βλέπει μια αριστερή κυβέρνηση να καταπατά το άσυλο. Γρηγόρη τι κάνεις; Είσαι στεναχωρημένος;\nΓ.Ψ.: «Είμαι στεναχωρημένος γενικώς με όλη αυτή την κατάσταση που ζούμε. Που είναι και άσπρο, και μαύρο και κόκκινο και πράσινο και κίτρινο και καφέ κι απ’ όλα, είναι και πάνω και κάτω και μέσα και έξω, είναι παντού απ όλα. Δηλαδή αυτό το πράγμα είναι μία παράνοια, μία παραφροσύνη.»\nΑ.Π.: Όπισθεν ολοταχώς, εγώ θα έβαζα τίτλο.\nΓ.Ψ.: «Εντάξει, όπισθεν πάμε σφαίρα. Ιδίως τώρα μ’ αυτό το νομοσχέδιο-κασμά του Μπαλτά, που γκρεμίζει οτιδήποτε προοδευτικό»\nΑ.Π.: Δηλαδή, για να καταλάβει ο κόσμος, Γρηγόρη, η ψήφος των φοιτητών θα μετρά στο 70% του συνόλου των ψήφων για να εκλεγεί ο Πρύτανης, και όχι μόνο ο Πρύτανης αλλά και το υπόλοιπο συμβούλιο.\nΓ.Ψ.: «Ξαναγυρνάμε στις δοσοληψίες. Το δούναι και λαβείν καθηγητών και φοιτητών, θα παίρνουν τα θεματάκια και τα σκονάκια τους όσοι ψηφίζουνε, δηλαδή μία συναλλαγή, ένα δούναι και λαβείν που είναι εκτός λογικής. Και εν πάση περιπτώσει, σ’ ένα σύστημα στο οποίο δεν ισχύει σε καμία μα σε καμία χώρα του πολιτισμένου κόσμου. Είτε σ’ όλη την Ευρώπη, είτε στις ΗΠΑ, στον Καναδά, στην Αυστραλία… πού αλλού να πούμε. Δεν ξέρω πώς μπορεί να είναι στην Κολομβία, στη Βολιβία, στη Βενεζουέλα, στη Ζιμπάμπουε και στη Μπουργκίνα Φάσο, μήπως τις προσβάλλω κιόλας τις χώρες. Αλλά σε οποιαδήποτε άλλη χώρα της Ευρώπης, της Αμερικής, του Καναδά, της Αυστραλίας, των Σκανδιναβικών χωρών αν εννοήσουμε πως δεν είναι όλες στην Ευρώπη.»\nΑ.Π.: Καλά, τις ξορκίζουμε αυτές τις χώρες. Αλλά έχω την αίσθηση πως κάποια από τα πράγματα που είχανε μία λογική στα τέλη της 10ετίας του ’70 και ειδικά του ’80, μετά το τέλος της Χούντας που ήταν σε άνθιση το φοιτητικό κίνημα, ανεξάρτητα πώς εξελίχτηκε, είχανε μία λογική. Τώρα που δεν υπάρχει ίχνος παρέμβασης, ίχνος φοιτητικού κινήματος;\nΓ.Ψ.: «Οι μεταρρυθμίσεις οι εκπαιδευτικές και ο νόμος πλαίσιο κι όλα αυτά που έγιναν τότε, ή οι κινητοποιήσεις εναντίον αυτών και οι «κατακτήσεις» του φοιτητικού κινήματος, ήταν ενός φοιτητικού κινήματος που ήταν ακμαίο, ανθηρό, και αμέσως μετά τη δικτατορία, τα επόμενα 2, 3, 5 χρόνια, δεν έχει καμία απολύτως σχέση με σήμερα. Σημειωτέον ότι υπήρχε μία ΓΣΕΕ, υπήρχε μία συνεννόηση των παρατάξεων, της ΠΑΣΠ, της ΠΣΚ, του Δημοκρατικού Αγώνα, ακόμα και της ΔΑΠ ΝΔΦΚ, όλες οι παρατάξεις τότε είχαν κάποια κοινή ας πούμε στρατηγική γενικώς, με διαφορετικές τακτικές και ιδεολογίες ο καθένας. Αυτό το πράγμα που γίνεται τώρα από τον κύριο Μπαλτά…. Πώς να στο πω, εγώ βλέπω ότι αυτή η κυβέρνηση αποτελείται κυρίως από καθηγητές Πανεπιστημίου, οι οποίοι αφού διέλυσαν τα πανεπιστήμια και τα ‘καναν τα χειρότερα αφρικανικά, τώρα προσπαθούν να διαλύσουν και τη χώρα. Έχω αυτή την υποσημείωση. Να το κρατήσουμε ως ακροατές, ως πομποί κι ως δέκτες. Να το κρατήσουμε και να δούμε. Μπορεί να κάνω λάθος. Είναι μία ομάδα ανθρώπων του Πανεπιστημίου που άλλοι μπήκαν χαριστικώς, άλλοι με γλείψιμο, άλλοι με τρισάθλιο τρόπο, άλλοι με το σπαθί τους και έγιναν καθηγητές πανεπιστημίου. Τώρα, πολλοί απ’ αυτούς καταγγέλλουν την αριστεία ως ελάττωμα, θέλουν να καταργήσουν τα πρότυπα πειραματικά σχολεία στη Μέση Εκπαίδευση και θέλουν να επαναφέρουν τις συνθήκες του Πανεπιστημίου στις χειρότερες στιγμές της διαδρομής της Μεταπολίτευσης.»\nΑ.Π.: Θέλω λίγο να δούμε την εικόνα της Βουλής τα δύο τελευταία 24ωρα, ιδίως με αφορμή την συζήτηση και των Νομοσχεδίων που φέρνει η κυβέρνηση: για τις φυλακές, την κατάργηση των φυλακών τρίτου τύπου, τον εκσυγχρονισμό και την καλύτερη λειτουργία των φυλακών. Η αίσθηση που αποκομίζεις ποια είναι από τη συζήτηση, την αντιπαράθεση, το επίπεδο των παρεμβάσεων;\nΓ.Ψ.: «Κοίταξε, είναι άλλο ένα πράγμα το οποίο προκαλεί μεγάλη έκπληξη στον κόσμο. Και σε ψηφοφόρους και σε βουλευτές του ΣΥΡΙΖΑ. Και με όσους ψηφοφόρους του ΣΥΡΙΖΑ έχω μιλήσει είναι αμήχανοι, γιατί είναι η λογική όχι του 4%, του μισό τοις εκατό. Δυο τρία γκρουπούσκουλα στον ΣΥΡΙΖΑ του 4% είχαν μια τέτοια λογική αποποινικοποίησης της κουκούλας, απελευθέρωσης των «αγωνιστών» της δημοκρατίας που δολοφόνησαν 5, 6, 12, 15 άτομα, serial killers δηλαδή κανονικοί. “Λευτεριά στον σύντροφο Κουφοντίνα”, ας πούμε… Κάποια ελαχιστότατα γκρουπούσκουλα είχανε τέτοιες λογικές. Αυτή λοιπόν η μειοψηφική της μειοψηφίας λογική, παραλογισμός μάλλον δεν είναι λογική, διαπραγματεύεται με την τρομοκρατία και οι τρομοκράτες, οι κουκουλοφόροι και οι μπαχαλάκηδες παίζουν τα νταούλια και τους ζουρνάδες και η κυβέρνηση χορεύει και νομοθετεί καθ’ υπαγόρευση και μάλιστα με φωτογραφικές διατάξεις. Φωτογραφικές για δυο τρία άτομα. Γιατί δεν είναι μόνο ο Σάββας Ξηρός. Είναι ένας πρώην μεγαλοεπιχειρηματίας ο οποίος έχει εκτίσει νομίζω το μέρος της ποινής του όπως προβλέπεται στο Νομοσχέδιο και έχει μεγάλο βαθμό αναπηρίας και υπάρχει και ένας ή δύο ναρκέμποροι, έμποροι τεραστίων ποσοτήτων ναρκωτικών, που επίσης έχουν καταδικαστεί με βαριές ποινές, και θα απελευθερωθούν. Υπάρχει ίσως ζήτημα και συναλλαγής. Πώς κάποιος δικηγόρος έπαιρνε μίζες από απολυμένους και τους έλεγε ότι «καλά, κάποια μέρα, άμα επαναπροσληφθείτε, θα πάρω τα λεφτά μου» και μετά έγινε υπουργός και τους επαναπροσλάμβανε; Έτσι, ίσως και κάποιοι δικηγόροι και δικηγορίνες που είχαν πελάτες τέτοιους τυπάκους βαρυποινίτες, και δικηγορίνες ξαναλέω, που είχαν πελάτες τρομοκράτες και ναρκέμπορους, ίσως υπάρχει ζήτημα συναλλαγής.»\nΑ.Π.: Το κρατάω αυτό, γιατί είναι αρκετά σοβαρό αυτό που λες. Θέλω ένα τελευταίο σχόλιο: μου ‘κανε πολύ μεγάλη εντύπωση, βλέποντας την Πρόεδρο της Βουλής να ειρωνεύεται από την έδρα τους συγγενείς των θυμάτων της τρομοκρατίας που ήταν χθες στο κοινοβούλιο.\nΓ.Ψ.: «Δεν θέλω να το σχολιάσω αυτό καθόλου. Δεν θέλω να σχολιάσω ούτε την Πρόεδρο, ούτε τα τερτίπια και τις τσαχπινιές της κι όλα αυτά που κάνει. Δεν θέλω καθόλου. Δηλαδή είναι απαράδεκτο τώρα να λοιδορείς με κάποιον τρόπο και να μιλάς έτσι, σ’ αυτό το στυλάκι, σε ανθρώπους που έχουν χάσει τους δικούς τους από εγκληματίες, serial killers, παράφρονες, τους οποίους αυτή η λογική της προέδρου και των προέδρων και της κυβέρνησης και των υπουργών: Θέλουν να τους αφήσουνε ελεύθερους ή να είναι πιο ελαστικοί μαζί τους, για λόγους «ανθρωπισμού» βρε παιδί μου… Δηλαδή, αισθανόμαστε πολύ ευαίσθητοι σε θέματα ανθρωπιστικά, αλλά κυρίως για την πελατεία μας. Εκλογική πελατεία ή πελατεία του δικηγορικού μας γραφείου!»\nΑ.Π.: Γρηγόρη να ‘σαι καλά, καλό σαββατοκύριακο\nhttps://i2.wp.com/www.psarianos.eu/wp-content/uploads/2018/07/mediadefaultimagespsarianos_papadopoulos.jpg?fit=700%2C407&ssl=1 407 700 webmaster https://www.psarianos.eu/wp-content/uploads/2015/09/logo.png webmaster2015-04-20 12:40:342019-04-16 12:16:55Πάμε σφαίρα…όπισθεν!\nΑσάφεια στην κατάταξη των αποφοίτων των Ανωτάτων... Ερώτηση και αίτηση κατάθεσης της σχετικής...


Ο διζωνικός χάρτης ήταν έτοιμος προτού φθάσει στην Κύπρο ο Κλάρκ Κλίφφορτ - Ξυπνήστε ρε\nΑΡΘΡΟ ΦΑΝΟΥΛΑΣ ΑΡΓΥΡΟΥ * --\nΟ Κλάρκ Κλίφορντ (Clark Clifford) δεν «έπεισε τον Μακάριο να υποβάλει η ελληνοκυπριακή πλευρά προτάσεις επί χάρτου». Ο διζωνικός χάρτης ήταν έτοιμος και στο συρτάρι του Αρχιεπισκόπου Μακαρίου όταν τον επισκέφθηκε ο Κλίφφορντ. Το επιβεβαίωσε ο αμερικανός αξιωματούχος Νέλσον Λέσκυ (Nelson Ledsky). Σύμφωνα με έγγραφο της βρετανικής πρεσβείας στην Ουάσιγκτον ημερ. 3 Μαρτίου 1977 προς το Φόρειν Όφις, ο Μακάριος είχε ήδη έτοιμο το χάρτη όταν τον επισκέφθηκε ο Κλίφφορντ. Τον έβγαλε από συρτάρι του γραφείου του και του τον έδειξε και του ζήτησε να μην πει τίποτα σε κανένα και επίσης ότι δεν ήθελε την τότε Ευρωπαϊκή Οικονομική Κοινότητα να αναμειγνυόταν στο κυπριακό.\nΟ Clark Clifford έφθασε στην Κύπρο στις 23 Φεβρουαρίου 1977 και έφυγε στις 26 Φεβρουαρίου 1977 («Σημερινή», 10, 23 και 27 Φεβρουαρίου 1977.)\n(Ευχαριστίες στον Επίκουρο καθηγητή Δρ Κλέαρχο Α. Κυριακίδη ο οποίος εντόπισε το εν λόγω έγγραφο από το Αρχείο του ΟΗΕ. Όλες οι πηγές του άρθρου στο βιβλίο μου « Διζωνική vs Δημοκρατία» 2019).\nΣτις 22 Αυγούστου 1975 ο Βρετανός ΄Υπ. Αρμοστής στη Λευκωσία έγραψε στο Λονδίνο για την συνομιλία του με τον Μακάριο. «Ο Μακάριος επιβεβαίωσε ότι τώρα είναι έτοιμος να δεχθεί μια δι-ζωνική διευθέτηση και παρόλο που δεν θα το αποκαλύψει δημοσίως μέχρι να φθάσουν οι διαπραγματεύσεις σε ικανοποιητικό πακέτο, έχει δώσει οδηγίες κατά την συνεδρία του Εθνικού Συμβουλίου στις 18 Αυγούστου να χαμηλώσει η κριτική γι΄αυτή …Ο Μακάριος υπονόησε ότι θα μπορέσει να πωλήσει στην ελληνοκυπριακή κοινή γνώμη μείωση της τουρκικής ζώνης στο 25%...»\nΣτις 16 Οκτωβρίου 1975 η Υπ. Αρμοστεία και πάλιν ενημέρωσε το Λονδίνο ότι «σύμφωνα με τον Λέανδρο Ζαχαριάδη (που θα πληροφορήθηκε από τον Γλ. Κληρίδη) ο Αρχιεπίσκοπος είχε προφανώς πεί στον Δρ. Κίσινγκερ ότι θα δεχόταν μια δι-ζωνική ομοσπονδία με τους Τούρκους να κρατούν το 25%. Δεν θα δεχόταν όμως την ίση αντιπροσώπευση στη κεντρική κυβέρνηση». Και είχε ενημερώσει και το Εθνικό Συμβούλιο…\nΣε δημοσίευμα του Δρ. Κύπρου Τοφαλλή στην ομογενειακή εφημερίδα «Ελευθερία» στο Λονδίνο τεύχος 1ης Δεκεμβρίου 2016 καθαρή μαρτυρία για το παρασκήνιο της αποδοχής Μακαρίου της «διζωνικής» και ετοιμασίας του «χάρτου» μέσα από τα πρακτικά του Εθνικού Συμβουλίου αλλά και τι τους είχε πεί ο Κλάρκ Κλιφφορτ. Στα πρακτικά του Εθνικού Συμβουλίου (28.2.1977) υπογραμμένα από τους Εζεκία Παπαϊωάννου και Τάσσο Παπαδόπουλου o Clifford είχε εισηγηθεί στο Μακάριο τα ακόλουθα -«Κατά τις επικείμενες συνομιλίες στη Βιέννη να είστε σαφείς στις προτάσεις σας και εποικοδομητικοί, επιδιώκοντας πρόοδο κατά τη διάρκεια του 1977. Τώρα το κλίμα είναι ευνοϊκό για την ελληνοκυπριακή πλευρά. Πιθανόν αργότερα να μην υπάρχει το ίδιο κλίμα. Τώρα Κυβέρνηση και Κογκρέσο έχουν την ίδια γραμμή για το κυπριακό. Γι΄αυτό δεν νομίζω ότι τώρα θα εγκριθεί βοήθεια προς την Τουρκία, αλλά δεν μπορώ να γνωρίζω μέχρι πότε θα συνεχισθεί αυτό…»…\nΗ αποστολή Clark Clifford\nΤο αμερικανικό Κογκρέσο στις 5 Φεβρουαρίου 1975 επέβαλε το εμπάργκο όπλων εναντίον της Τουρκίας. Η νέα αμερικανική διοίκηση του Jimmy Carter νωρίς το 1977 διόρισε τον Clark Clifford, ως ειδικό αντιπρόσωπο της για το κυπριακό πρόβλημα. Αυτή η πρωτοβουλία οφειλόταν:\nΣτις απόψεις Μακαρίου αντέδρασαν ο Βάσος Λυσσαρίδης και ο Σπύρος Κυπριανού. Ο Εζεκίας Παπαϊωάννου υποστήριζε τη γραμμή Μακαρίου για υποβολή προτάσεων και χάρτου.\nΚαι όλα αυτά ενόσω ο χάρτης ήταν ήδη έτοιμος και τον είχε δείξει ο Μακάριος στον Κλίφφορντ!!!...\nΣτις 25 Αυγούστου 2002 θα έγραφε η «Σημερινή» ότι ο Τ. Παπαδόπουλος αποκάλυψε ότι ο ίδιος υπέβαλε τη πρόταση για διζωνική δικοινοτική ομοσπονδία με χάρτη και μάλιστα όχι ως κλητήρας του Εθνικού Συμβουλίου, αλλά ως πρόεδρος της Επιτροπής που συνέταξε τις προτάσεις το τελικό κείμενο των οποίων έγινε από το Μακάριο και από τον ίδιο.\nΗ ενημέρωση από Βρετ Υπ. Αρμοστεία προς Φόρειν ΄Οφις 16 Οκτωβρίου 1975.\nhttps://www.onisilos.gr/?p=32850 από ΣΗΜΕΡΙΝΗ 24.10.2021


..ή στραβά αρμενίζουμε: bazaar δρόμων ζωής\nΑναρτήθηκε από koulpa στις 12:44 μ.μ.\n...άσε...εγώ άνοιξα τα mails μου μετά από μεγάλη απουσία και μου έπεσαν τα μούτρα όταν είδα πόσες.. αναπάντητες χρώσταγα!\nΤουλάχιστον εσύ βρήκες κάτι καλό! Εγώ, πέρα από τα mails έπηξα στους μεγεθυντές πέους, έλεος, δεν έχω καν πέος!\nxaxaxa μετεωρίτη μου\n.. η επιστίμη κάνει θαυματα πια.. εγώ πάλι δεν βρίσκω κάτι τέτοιο.. ίσως κάτι στο ονομά μας είναι ανάποδο.. :):)\nκαλησπερούδια κι από εδώ :):)\n6 Οκτωβρίου 2009 - 4:59 μ.μ.\nθα μεταφερω την αναρτηση σου στο φορουμ μου ωστε να ενημερωθουν και αλλα ατομα\n6 Οκτωβρίου 2009 - 8:26 μ.μ.\nα σορρυ το λινκ του φορουμ σχετικα οπου μπηκε το θεμα ειναι εδω\n6 Οκτωβρίου 2009 - 8:27 μ.μ.\nευχαριστώ skoulikaki μου\nνα πάς κι εσύ αν μπορέσεις.. :):)\nαυτά τα φόρουμ να χάνομαι καθε φορά.. είμαι του γραμικού και αμφιμονοσύμαντου.. :):)\nθα το ξαναπαλέψω :):)\nΤο έβαλα το μπανεράκι.\nΟμορφες προσπάθειες. Θα προσπαθήσω να πάω κιόλας.\n8 Οκτωβρίου 2009 - 8:18 π.μ.\nναι ναι καλό είναι ότι μπορούμε.. :):)\nεμ εσείς δουλειά παιδιά σκυλιά.. εγώ δουλειά δουλειά δουλειά.. αντε σε ακτίνα ποδιών βρισκόμαστε.. έχει αρχίσει να φτιάχνει και το πόδι μόνο του.. να πάμε και για κάνα πόουλινγ να γελάσει ο κόσμος.. :):)\nΠολύ καλή η αναδημοσίευση, όντως.\n8 Οκτωβρίου 2009 - 7:42 μ.μ.\nούτε γω με βλέπω να φτάνω ...\nαλλά τι καλά που ενημερώνεις !\nάλλο να ξέρεις ότι κάτι παίζει\nκι άλλο να έχεις μεσάνυχτα .\nτι κατάλαβα τώρα ?\nxaxaxa να πάμε.. αν δεν είχαι πάλι στους δρόμους.. :):)\nτη καληνύχτα μου:):)\nεγώ σας ενηέρωσα πάντος.. και θα προσπαθήσω να πάω έστω και για λίγο.. να πάρω κανένα βιβλίο.. :):)


Η αρχή του τέλους της πανδημίας: Εγκρίθηκε το εμβόλιο των Pfizer και BioNtech | MEGA TV\nΗ πρώτη έγκριση εμβολίου για τον κορωνοϊό από κρατικό ελεγκτικό μηχανισμό στον κόσμο, χαιρετίσθηκε σαν ένα ιστορικό γεγονός.\n-Πριν από λίγο η Βρετανία έγινε η πρώτη χώρα που έδωσε άδεια χρήσης έκτακτης ανάγκης στο εμβόλιο κατά του κορωνοϊού της Phizer.\nΟ εμβολιασμός θα αρχίσει στη Βρετανία την επόμενη εβδομάδα και δεν θα είναι υποχρεωτικός όπως ανακοίνωσε στη βουλή ο πρωθυπουργός Μπόρις Τζόνσον.\nΗ βρετανική κυβέρνηση παρήγγειλε 40 εκατομμύρια δόσεις και οι πρώτες 800.000 αναμένεται να διανεμηθούν τις επόμενες ημέρες. Είναι η αρχή του τέλους της πανδημίας διακήρυξαν οι επικεφαλής της Phizer και της BioNTech.\n«Θα είναι η πρώτη φορά που άνθρωποι εκτός κλινικών δοκιμών θα κάνουν το εμβόλιο. Πιστεύουμε ότι είναι η αρχή του τέλους της πανδημίας».\nΕμβολιασμοί σε απευθείας σύνδεση\nΤο εμβόλιο της Phizer/BioNTech γίνεται σε 2 δόσεις, με διαφορά 21 ημερών, και προβλεπόμενη αποτελεσματικότητα 95%.\nΜιλώντας στη βρετανική τηλεόραση ο υπουργός Υγείας ανταποκρίθηκε στην πρόταση του παρουσιαστή να κάνουν το εμβόλιο σε απευθείας σύνδεση.\nΠώς θα είναι τα εμβολιαστικά κέντρα\nΜια πρώτη ιδέα για το πως θα είναι τα εμβολιαστικά κέντρα, έδωσε το CNN με ρεπορτάζ στη Γερμανία. Το συγκεκριμένο θα είναι έτοιμο στα μέσα Δεκεμβρίου και θα έχει δυνατότητα εμβολιασμού περίπου 1.000 ανθρώπων την ημέρα.\n«Οι άνθρωποι που θα εμβολιάζονται θα έρχονται πρώτα σε αυτό το δωμάτιο όπου θα μιλούν με γιατρό ο οποίος θα τους ρωτά εάν έχουν κάποια υποκείμενα νοσήματα που θα καθιστούσαν τον εμβολιασμό επικίνδυνο.\nΣτη συνέχεια θα έρχονται εδώ όπου θα γίνεται ο εμβολιασμός. Υπάρχουν τέσσερα δωμάτια προκειμένου να μπορούν να εμβολιάζονται περισσότεροι άνθρωποι κάθε φορά.»\nΑφού θα έχουν κάνει το εμβόλιο, θα έρχονται εδώ, στο χώρο παρακολούθησης όπου θα παρακολουθούνται από ιατρικό προσωπικό επί 15 λεπτά προκειμένου να εξασφαλιστεί δεν έχουν κάποιες σοβαρές αντιδράσεις στο εμβόλιο.\nΤο MEGA σε εμβολιαστικό κέντρο της Βρετανίας\nΈξω από ένα από τα 50 νοσοκομεία της Μεγάλης Βρετανίας όπου στήνονται κέντρα εμβολιασμού βρέθηκε ο ανταποκριτής του MEGA Θύμιος Τζάλλας.\nΜέσα στο Σαββατοκύριακο στο Guys Hospital αναμένεται να φτάσουν στη χώρα οι πρώτες δόσεις από τα 800.000 εμβόλια που έχουν ξεκινήσει ήδη από το Βέλγιο, και τότε αναμένεται να ξεκινήσουν και οι εμβολιασμοί.


Πιάνο Synthesizer για τους μικρούς μας φίλους από την εταιρεία Djeco.\nΚωδικός Προϊόντος: DJECO 06023\nΠιάνο - συνθεσαϊζερ από την εταιρεία Djeco που θα ενθουσιάσει τους μικρούς , επίδοξους μουσικούς! Το μουσικό όργανο είναι όμορφα διακοσμημένο με ένα μοτίβο τίγρης. Κατά την δημιουργία των δικών τους συνθέσεων τα παιδιά μπορούν να επιλέξουν 4 διαφορετικά μουσικά όργανα που είναι τοποθετημένα στην αριστερή πλευρά του πίνακα μουσικής! Κατάλληλο για παιδιά 3-6 ετών. Διαστάσεις: 36,5 х 19 х 5 cm.


Μαλδίβες: ο παράδεισος που βρίσκεται στον Ινδικό Ωκεανό! - BORO από την ΑΝΝΑ ΔΡΟΥΖΑ - boro.gr\nΑρχική / More / Travel Choices / Μαλδίβες: ο παράδεισος που βρίσκεται στον Ινδικό Ωκεανό!\nΙούλιος 18, 2014\tTravel Choices\nΤο μέρος όπου η άμμος είναι λευκή όπως και τα χαμόγελα όλων των ντόπιων κατοίκων που σας περιμένουν με ανοιχτές αγκαλιές.\nΒρισκόμαστε στον Ινδικό Ωκεανό όπου ο καιρός είναι πάντα ονειρικός και οι βαθιές ακτίνες του ήλιου περιμένουν να σας «λούσουν» με το υπέροχο φώς τους. Υπάρχει ο μύθος που αναφέρει πως στην αρχαιότητα οι ακτές των Μαλδίβων καλοδεχόντουσαν όλους τους χαμένους ταξιδιώτες. Ακόμα παραμένει ένα από τα πιο φιλόξενα μέρη του κόσμου που θα πρόσφέρει ένα ήσυχο καταφύγιο για τους επισκέπτες του.\nΟι Μαλδίβες, λοιπόν, είναι ένα νησιωτικό κράτος του Ινδικού Ωκεανού που αποτελείται από ένα σύμπλεγμα 26 κοραλλιογενών νησίδων και απέχει 700 περίπου χιλιόμετρα νοτιοδυτικά της Σρι Λάνκα. Η πρωτεύουσα και η μοναδική πολή, που θα βρείτε όλες τις ανέσεις και ότι που μπορεί να χρειαστείτε, είναι το Μαλέ.\nΟι Μαλδίβες φημίζονται για τις καταγάλανες διάφανες θάλασσες, τυρκουάζ υφάλους αλλά και για τις απέραντες λευκές παραλίες με τα φοινοκόδεντρα. Τί αλλο να πούμε! Είναι ένα μέρος γεμάτο χαρακτήρα, όπου οι κάτοικοι γνωρίζουν πως να φιλοσοφούν για το τί σημαίνει ομορφιά του τόπου και έπειτα ποιότητα ζωής. Αν και είναι το απόλυτο μέρος για να ξαπλώσετε σε μία παραλία με ένα κοκτέϊλ στο χέρι και να απολάυσετε το ηλιοβασίλεμα, είναι επίσης και ένα γεωγραφικός τόπος πλούσιος σε χλωρίδα και με την μεγαλύτερη ποικιλία ψαριών, τα οποία κολυμπούν γύρω από τα ζωντανά κοράλλια, λίγα μόλις μέτρα μακριά από όπου μπορεί να κάθεστε.\nΚαταδύσεις/ Θαλάσσια Σπορ/ Γκολφ\nΟι ζεστές θάλασσες έχουν υψηλή ορατότητα, οπότε θα απολαύσετε το θέαμα των περαστικών ιδιάιτερων, μοναδικών και πολύχρωμων ψαριών που θα είστε τόσο κοντά σε σημείο που θα θέλετε να τα ακουμπήσετε. Προσθέστε σε αυτό το υπέροχο σχηματισμό πάνω από 3000 κοραλλιογενείς υφάλους.Οι Μαλδίβες αποτελούν τη Μέκκα για τους σέρφερς απο όλο τον κόσμο με τους μουσώνες να δημιουργούν τα καλύτερα κύματα.\nΚοντινά Νησιά, Βραδινό Ψάρεμα και Εξερεύνηση Παρθένων Νησιών. Ο καλύτερος τρόπος να ζήσετε την εμπειρία του να είσαι ντόπιος κάτοικος του συμπλέγματος είναι η εξερέυνηση νησιών, ακατοίκητα από τους ανθρώπους. Επίσης καθώς το ψάρεμα και η γεωργία αποτελούν τις κύριες απασχολήσεις των ντόπιων, μία βόλτα στο καϊκι μαζί τους θα σας ανταμείψει και με το παραπάνω.\nΤο Taj Exotica Resort, στο Νότιο Σύμπλεγμα Νησιών του Μαλέ, είναι χτισμένο σε ένα ειδυλλιακό περιβάλλον ανάμεσα σε μια καταγάλανη λίμνη και μια ονειρική παραλία βγαλμένη από τα βάθη της φαντασίας μας. Προσφέρει υψηλού επιπέδου παροχές. Να αναφέρουμε πως επίσης διατίθεται στους πελάτες του ξενοδοχείου ιδιωτικό ταχύπλοο που τους μεταφέρει σε οποιοδήποτε παράδεισο της περιοχής προτιμούν. Μία καλή πρόταση είναι κάθε μέρα και από μία διαφορετική παραλία. Οι τιμές των δωματίων αυτή την περίοδο ξεκινούν από 500 περίπου ευρώ.\nΤο Conrad Maldives στο Νησί Rangali είναι το πιο γνωστό, το πιο μυθικό ξενοδοχείο του συμπλέγματος. Πολυτελείς παραθαλάσσιες βίλες, κάποιες χτισμένες επάνω στα καταγάλανα νερά του Ινδικού θα σας δείξουν τι σημαίνει εξυπηρέτηση ξενοδοχείου 5 αστέρων. Οι τιμές των δωματίων αυτήν την περίοδο ξεκινούν από 570 ευρώ αλλά πάντα κυμαίνονται ανάλογα και με τον τύπο δωματίου που θα διαλέξετε.\nTo Sala Thai, το εστιατόριο του ομώνυμου Boutique Hotel βρίσκεται στην πρωτεύουσα του συμπλέγματος Μάλε. Σερβίρει υγιεινά και φρέσκα φαγητά σε ένα χώρο γεμάτο καλάισθητα ξύλινα έπιπλα και ασιατικά έργα τέχνης. Το εστιατόριο είναι ιδιαίτερα δημοφιλές και στους μόνιμους κατοίκους της περιοχής οπότε θα πρέπει να κάνετε σίγουρα κράτηση. Να δοκιμάσετε τις γαρίδες μαριναρισμένες σε πικάντικη σως ψαριού με Ταϊλανδέζικα βότανα, τα Πενάγκ Κάρυ και οπωσδήποτε το ταϊλανδέζικο επιδόρπιο – κολλώδες ρύζι γιασεμιού με μάνγκο.\nΤο εστιατόριο Aioli βρίσκεται και αυτό στην πρωτεύουσα. Μπορείτε να απολαύσετε αυθεντικά πιάτα και συνταγές από την περιοχή της Νότιας Ασίας σε ένα χαλαρό και φιλικό περιβάλλον. Μην παραλείψετε να δείτε τον κατάλογο με τα κοκτέϊλς. Θα σας εντυπωσιάσουν!


Οι βλαβερές συνέπειες της αρχαιολαγνείας ~ Λευκός θόρυβος\nΤετάρτη, Σεπτεμβρίου 11, 2013 The Motorcycle boy 13 γκολ αυτοί, σέντρα εμείς\nΗ Ρεπούση για το μάθημα των αρχαίων από CDemo83\nden γκουγκλισα αλλα μαλλον ειναι "λελυκα"\nτεσπα, να πουμε οτι αρχαια ειχα,κατοπιν συμφωνιας με την καθηγητρια,12,5 στα τριμηνα ωστε να μην κινδυνευω να μεινω..\nΗμουν καλος βλεπεις στα αλλα θεωρητικα και ειχαμε και συντροφισα καθηγητρια φιλολογο στα Νεα/εκθεση/ιστορια οποτε ολα οκ!\nΕδω στην Γερμανια βεβαια χτυπαω το κεφαλι μου που δεν εμαθα την ρημαδα την δοτικη και το πως συντασονται οι δευτερευσους προτασεις..Βλεπεις,τα γερμανικα ειναι ΟΜΟΙΑ!\nΠαντα θα ηθελα να μιλαω καλυτερα ελληνικα και μεταξυ μας,αν δεν ξερεις τι ειναι αυτο που μιλας και απο που ηρθε, δεν εχεις και πολλες ελπιδες να το κανεις.\nΘα ηθελα να ειχα διδαχτει ιστορια των λεξεων,συντακτικου κλπ..\nδεν πιστευω ρε φουστη οτι ο μονος τροπος να διδαχτεις αρχαια ειναι να μαθαινεις το τετελεσμενο μελλοντα και κατι τετοια..\nΚοινως ειναι νεκρα τα αρχαια, συμφωνω..\nδεν τα μιλαει κανεις.\nΑπλα αν μας τα διδασκαν αλλιως,θα μπορουσαν να μας εκαναν να μιλαμε λιγο καλυτερα μεταξυ μας σημερα..\nΣεπτεμβρίου 12, 2013 12:10 π.μ.\nΔεν ξέρω φίλε μου αν το βρήκες (πρέπει να το γκουγκλίσω κι εγώ) επειδή τα αρχαία τα απεχθάνομαι και αρνήθηκα μανιωδώς να τα μάθω ("γράψε μου ρε παιδί μου τον ενεστώτα του ειμί, να σου βάλω ένα 12", μου έλεγε η έρμη η φιλόλογος -ΚΚΕ κι αυτή σαν τη δικιά σου -επειδή ήμουνα καλός στην έκθεση).\nΜπορεί τα Γερμανικά να μοιάζουν σε κάποια πράγματα με τα Αρχαία Ελληνικά -δεν με απασχολεί καθόλου αυτό. Άλλωστε, τα Γερμανικά μάλλον μοιάζουν και με τα λατινικά και με τα ρουνικά κι εγώ δεν ξέρω με τι άλλο. Κοντολογίς -αν θέλει κάποιος να μάθει Γερμανικά ας μάθει, αν θέλει να μάθει Αρχαία ας μάθει, αν θέλει να μάθει ζίου ζίτσου ας μάθει. Το να τον υποχρεώνεις όμως -το θεωρώ παράλογο.\nΑν διάβασες το κείμενο του Καστοριάδη θα πρόσεξες την παρατήρησή του περί πλούτου της αρχαίας ελληνικής ο οποίος καθιστά ΑΔΥΝΑΤΗ τη σύνταξη λεξικού. Λέω λοιπόν οτι μια γλώσσα που δεν μπορεί καν να χαρτογραφηθεί σε λεξικό δεν μπορεί και να διδαχτεί γραμματικά (και συντακτικά). Όταν έχεις καταγράψει το (πόσο;) 20%, 50% των λέξεων και σου προκύπτουν 50 γραμματικοί κανόνες και από 10 εξαιρέσεις σε κάθε κανόνα, τότε άστο καλύτερα! Είναι σα να προσπαθείς να κάνεις εγχειρίδιο ιατρικής στο οποίο δεν θα περιλαμβάνεις όλες τις ασθένειες κι από πάνω θα αναφέρεις οτι η Χ κατηγορία ασθενειών θεραπεύεται με ξεχωριστούς τρόπους για κάθε ασθένεια. Κι εκτός των άλλων οτι οι ασθένειες αυτές δεν υπάρχουν πια στη μορφή μου τις αναφέρει το εγχειρίδιο -έχουν εξελιχθεί! Δεν είναι επιστήμη αυτό -για να πω το λιγότερο.\nΚάτι ακόμα: οι αρχαίοι μας πρόγονοι γράφανε με κεφαλαία και χωρίς τόνους σε ότι έχει βρεθεί από τις ανασκαφές. Έλα και πες μου εσύ ΠΟΙΟΣ έγραφε με τον τρόπο που μας διδάσκουν στα σχολεία;\nΗ απάντηση βρίσκεται και πάλι στο κείμενο του Καστοριάδη -πήραμε μια έκδοση της αρχαίας ελληνικής η οποία δεν έχει σχέση με αρχαία Ελλάδα (δεν γραφόταν και μπορεί ούτε καν να μιλιόταν έτσι) και την αναγάγαμε σε ισχύουσα.\nΣυμφωνώ μαζί σου -ΟΠΟΙΟΣ ΘΕΛΕΙ (προαιρετικά) θα πρέπει να μαθαίνει για την πορεία της γλώσσας διαμέσου των αιώνων. Αυτό σημαίνει βέβαια να μάθεις αρχαία και βυζαντινά και τούρκικα και λατινικά κι ότι σκατά έχει διαμορφώσει τη γλώσσα που μιλάμε σήμερα. Γιατί εγραψα -όποιος θέλει; Επειδή η γλώσσα είναι ζωντανό πράγμα και ο χειρισμός της σήμερα δεν προϋποθέτει απαραίτητη γνώση της ιστορικής της εξέλιξης. Δεν μας κάνουν ιστορία της φυσικής και της μηχανολογίας προκειμένου να οδηγήσουμε ένα αυτοκίνητο -έχω λάθος;\nΠαραπέρα -αν υποθέσουμε οτι τα παιδιά των σχολείων πρέπει να μαθαίνουν την ιστορία της γλώσσας τους, αυτό λέγεται γλωσσολογία -δεν λέγεται γραμματική και συντακτικό των Αρχαίων Ελληνικών! Αλλά άντε να αφήσεις τόσους φιλόλογους χωρίς δουλειά και να ψάχνεις γλωσσολόγους!\nΣεπτεμβρίου 12, 2013 9:40 π.μ.\nO Yπερσυντέλικος είναι ο ιδιοκτήτης του πολύ γνωστού μπαρ-Λύω, πολύ καλός φίλος και λαμπρός επιστήμονας. Και άμα δεν είναι αυτό, είσαι πράχτορας του Σόρος.\nΠολύ μανούρα για το τίποτα κατά τη γνώμη μου. Κι εγώ έκανα Αρχαία στο σχολείο και δεν έπαθα τίποτα.\nΚαι πολλά πράγματα μάθαμε στο σχολείο και δεν τα χρησιμοποιούμε.\nΆμα σε βάλω να διαιρέσεις το 679 με το 13 με χαρτί και μολύβι, δεν θα θυμάσαι να το κάνεις. Θα πάρεις το calculator, γιατί έτσι κάνουμε πλέον και αυτό δεν σημαίνει ότι πρέπει να σταματήσει να διδάσκεται η αριθμητική στο Δημοτικό.\nΌυτε θα θυμάσαι τον χημικό τύπο του χλωριούχου Νάτριου, απέξω. Εδώ δεν τον θυμάμαι εγώ κι έγραψα ένα 20αράκι ξερό στις πανελλήνιες. Ούτε σε καμιά δεξίωση που παραθέτεις σε φίλους σου είπες ποτέ "μου δίνεται το χλωριούχο νάτριο παρακαλώ;"\nΚάτι σε "πιάσε ρε μαλάκα τ' αλάτι ν' αλατίσω τις μπριζόλες" ακούγεται πιο λογικό.\nΗ πλάκα είναι ότι στα μαθηματικά της Τρίτης Γυμνασίου, υπήρχε ένα κεφάλαιο, που εξηγούσε τους τύπους των επιτοκίων, ανατοκισμών και λοιπών τέτοιων κακών. Διδασκόταν όμως κατά τον Απρίλιο - Μάιο και δεν έδινε κανένας σημασία τότε. Ένα πράγμα που είναι εργαλείο στην καθημερινή ζωή.\nΕν κατακλείδι. Δεν ξέρω πως θα είναι το Νέο Λύκειο, δεν έχω και παιδιά για να έχω λόγο να το ψάξω.\nΓια μένα ότι μαθαίνεις καλό είναι, όπως λέγαμαι πιο παλιά.\nΠλυν όμως, αυτό το "ότι μαθαίνεις καλό είναι", να μην είναι υποχρεωμένος να το πληρώνει καμιά 500αριά αφρό, κάθε μήνα. σε φροντιστήρια ο έρημος γονιός που έχει παιδί που πάει σε δωρεάν δημόσιο σχολείο.\nΓιατί τότε το πρώτο πράγμα που μπορώ να σκεφτώ είναι ότι δεν μαθαίνει και πάει κάπου άλλου να τα μάθει.\nΣεπτεμβρίου 12, 2013 2:27 μ.μ.\nΓεια σου Μότορα μετα απο καιρό. Το retwittara διοτι είναι σπουδαίο κείμενο. Η πλάκα είναι οτι εισαι retwittarimenos πάρα πολύ. Βρήκα απο αυτά ένα κείμενο σου εκπληκτικό στο οποίο εχω κάνει σχόλια πολλά, τα οποία κολλάνε και με το σημερινό. Απ\_την άλλη σε αυτά τα σχόλια αναφέρω τις pussy riot, δεν ξερω πως μου ήρθε, απλώς μου κάνει εντύπωση οτι αυτά που έγραφα εκεί δεν θα ξαναγραφόντουσαν τόσο καλά αν έγραφα τώρα εδώ. Ιδού το link:\nϊσως να έχω να γράψω απο τότε:)\nΣεπτεμβρίου 12, 2013 2:45 μ.μ.\nΒ.Β. -δεν πάει έτσι ρε φίλε, "ότι μαθαίνεις καλό είναι"! Τι είναι τα παιδιά -σκουπιδοτενεκέδες της γνώσης; Να τους μάθουμε τότε και σανσκριτικά, να τα λένε μεταξύ τους με ιδεογράμματα! Και το "δεν έπαθα και τίποτα" το λες τώρα -όταν τότε σου γινόταν η σούφρα να, για να μάθεις που μπαίνει η βαρεία (η οποία έμπαινε μονίμως στον κώλο μας) δεν σκεφτόσουν έτσι! Γαμώ τους πούστηδες τους φιλοσόφους και τους τραγικούς, έλεγες τότε -με αποτέλεσμα να σου μείνει (αν όχι εσένα, σίγουρα σε πολλούς άλλους) μια απέχθεια για την αρχαία φιλοσοφία και την αρχαία γραμματεία. Ε, δεν γουστάρω ρε φίλε να μη μαθαίνουν τα παιδιά τον Προμηθέα Δεσμώτη, την Ιλιάδα ή την Αντιγόνη επειδή κάποιοι μαλάκες έχουν κόλλημα με την αττική σύνταξη! Να αποφασίσουν τα παιδιά ότι δεν τους λένε τίποτα όλα αυτά -αλλά από μόνα τους, κι εγώ μαζί τους! Γιατί εδώ μιλάμε για κοινωνική μόρφωση -όχι για καράτε!\nΣτα άλλα που λες, ο σκοπός δεν ήταν να βγάζεις τεφτέρι για να υπολογίσεις πόσο κάνει 135Χ237 αλλά να μάθεις ΠΩΣ διάολο γίνεται ο υπολογισμός και το έμαθες. Ούτε σκοπός ήταν να μάθεις χημικές συστάσεις απέξω -αλλά να μάθεις τι σκατά μάς δίνει το οξύ με τη βάση -το οποίο επίσης το έμαθες. Όχι καλά, θα μου πεις. Συμφωνώ. Πρέπει αυτά τα μαθήματα να διδάσκονται καλύτερα και με παραδείγματα, πειράματα, διαδραστικούς πίνακες, μαζορέτες και ξανθούς σαμάνους -μαζί σου. Άλλο αυτό όμως κι άλλο να γαμάμε τα παιδιά με τον υπερσυντέλικο του λύω (ο οποίος είναι προφανώς λιώμα και όχι μπαρ ρε άσχετε!)\nΠαραπέρα, κι αφού μιλάνε για νέο Λύκειο -θα συμφωνήσω μαζί σου οτι δεν είναι κατάσταση αυτή με τα φροντιστήρια. Άσε ρε μάστορα τα πανεπιστήμια να διαλέγουν μόνα τους με εξετάσεις ποιους θέλουν να πάρουν! Ή ακόμα καλύτερα -κάντο όπως όλη σχεδόν η Ευρώπη στην οποία η εισαγωγή στο ΑΕΙ είναι τζάμπα (άνευ εξετάσεων) κι εκεί μέσα σου κόβουν τον κώλο. Αλλά έτσι πώς θα ζήσει η συμπαθής ομάδα των φροντιστών -σωστά;\nΣεπτεμβρίου 12, 2013 3:02 μ.μ.\nΓεια σου ρε Παντελή -χρόνια και ζαμάνια! Δεν το κατέχω το τουίτ, μου μοιάζει σαν να τσιτσιρίζει σπουργίτι και το σνομπάρω. Ήταν σημαδιακό το κείμενο εκείνο -Τζαμέλ Αμπντούμ βλέπεις!\nΣεπτεμβρίου 12, 2013 3:04 μ.μ.\nΝαι εκείνο το κείμενο ήταν tip top που λενε και οι εγγλέζοι, και στα σχολια ειχαν γράψει όλα τα κομάντα, μπεραρντινα και σια!\nΣεπτεμβρίου 12, 2013 3:08 μ.μ.\nΕ ρε και να είχα ένα ευρώ για κάθε σάλο. ΟΚ ας μην είχα για όλους τους σάλους ας είχα ένα ευρώ για κάθε σάλο που προκαλείτε όταν φρικάρουν οι σαλεμένοι μόνιμα ανησυΧούντες για την εθνική μας υπόσταση. Ξέρετε όταν απειλείτε η ελλας η ορθοδοξία ο μουσακάς η θέση μας στην eurovision τέτοια. Θα είχα τον παρά να υποστηρίξω την διαφυγή μου και την μετοίκηση μου σε χώρα μακρινή όσο πιο μακρινή γίνεται. Τόκιο ναι ρε Τόκιο εκεί θα πάγενα να μείνω και θα είχα τα γκα φρα να την περνάω μπέικα. Για χρόνια και μαλακίες τύπου ρεπουσιάδα vol .xxx θα διάβαζα μόνο άμα με έπιανε νοσταλγία για τα σουβλάκια ή διάθεση για παρακμή. Α ρε και να είχα ένα ευρώ.....\nΕγώ αρχαία δεν διδάχθηκα. Όταν πήγα γυμνάσιο ήταν εκτός ύλης και λύκειο πήγα σε τεχνικό όπως τα λέγανε τότενες ψάχνοντας για μπελάδες (epic fail :)) περίπου την εποχή που ο Μητσοτάκης έβαζε ξανά την μητρική του γλώσσα να διδάσκεται στα γυμνάσια. Έχασα έτσι την ευκαιρία να συνομιλώ με τον υπολογιστή μου ( τα αρχαία ελληνικά είναι η μόνη γλώσσα που καταλαβαίνουν οι υπολογιστές - bill gates) να μεγαλώσει ο εγκέφαλός μου (τα αρχαία σου μεγαλώνουν τον εγκέφαλο – κάποια μοντέλα) και όλες τις άλλες ευεργετικές επιδράσεις που έχουν τα αρχαία ελληνικά στον άνθρωπο. Πάλι καλά που μπορείς να διαβάσεις/να δεις όλα όσα έχουν ενδιαφέρον μεταφρασμένα στην πτωχή νέα ελληνική και ας μένει μικρός ο εγκέφαλος σου.\nΜε το μικρό μου το μυαλό έχω απο χρόνια καταλάβει πως όλη η φάση αρχαιολατρία είναι συγκεκαλυμμένος (ή σεμνοκαυλωμένος) ρατσισμός εθνικισμός. Dear all i've got news for you με δύο λέξεις Χρυσά Αβγά. Κάτι πρέπει να λέει αυτό για το εκπαιδευτικό σύστημα κάτι πρέπει να λέει αυτό σχετικά με το τι πιστεύει η ελληνική κοινωνία για τον εαυτό της και δεν υπάρχει λόγος πια να κρύβονται πίσω απ τις λέξεις οι ναζιστικές αντιλήψεις.\nΤα αρχαία δεν είναι νεκρή γλώσσα. Είναι η μόνη γλώσσα φάντασμα. Θα ήταν προτιμότερο να μην μας στοιχειώνει αλλά στην τελική αν είχα τέκνα θα προτιμούσα στον όχι άπειρο χρόνο που περνάνε στα σχολεία να μαθαίνουν πράματα με πιο άμεση χρήση. Αν το πάμε σε γλώσσες; Θα προτιμούσα αν είχα τέκνα να μαθαίνουν καλά αγγλικά (ας είναι οι άγγλοι γκειζ και οι αμερικάνοι ιμπεριαλιστές) που μπορεί είναι βάρβαρα αλλά τα μιλούν πολλοί και διαδικτιακώς και θα μένουν για μια ζωή.\nΕ ρε και να είχα ένα ευρώ κάθε φορά που ήθελα να υπάρχει κοινή λογική......\nΣεπτεμβρίου 13, 2013 11:54 μ.μ.\nΩραία όλα αυτά, αλλά ο σάλος δεν είναι για τις δηλώσεις Ρεπούση -άσχετα που τόσο όμορφα και βολικά επικεντρώνεται εκεί. Ο σάλος είναι για τα υποχρεωτικά Αρχαία στο Λύκειο. Κι απορώ γιατί η τιμημένη Αριστερά δεν έχει κάνει μέτωπο ενάντια σ΄αυτό αλλά το παίζει παγώνι ή διαχωρίζει τη θέση της από τη Ρεπούση. Τι φοβούνται -μην τους πουν ανθέλληνες;\nΥ.Γ.: Άμα σου δώσει κανένας ευρώ, δώσμου κι εμένα ένα σέντσι. Αλλά το βλέπω να σου ζητάνε κάθε φορά που γίνεται σάλος. Για την κοινή λογική δεν το συζητάω! Ένας την έψαχνε και τον κάνανε δρόμο.\nΣεπτεμβρίου 14, 2013 8:59 π.μ.\nΗ Αριστερά; Μα είναι πατριωτική η Αριστερά και ολίγον νεκρόφιλη. Τι περιμένεις; Άσε που έχω την υποψία πως πέθανε στα πρόσφατα Δεκεμβριανά και έχει βρικολακιάσει.\nΟι μόνοι που αμφισβητούν ανοιχτά την κωμικοτραγική αφήγηση περί έθνους είναι οι Αναρχικοί (με όση σοβαρότητα έχει αυτός ο χώρος-μικρή) και διάφοροι ξέμπαρκοι που δεν έχουν καμία τύχη απέναντι στην υστερία των analυτικων δελτίων. Ειδικά αυτόν τον καιρό που η ισχυρή ελλας έχει ταπεινωθεί. Την Ρεπούση την έχουν βρει χαζή και την επεξεργάζονται κολοσσοί του πνεύματος όπως η Παναγιωταρέα ή ο Μπαμπινιώτης και όμορφα όμορφα φτάνουμε στο ο εθνικισμός δεν είναι ντροπή που είπε ο τιτανοτεράστιος ο Μπάμπης που ψάχνει τα σοβαρά αβγά να σώσουν τον τόπο.\nΣεπτεμβρίου 14, 2013 11:56 μ.μ.\nΑριστερά και πατριωτική δεν υπάρχει αδερφέ -αυτό το πείραμα μόνο στη Λατινική Αμερική δοκιμάστηκε, αλλά ακόμα κι εκεί, όταν έλεγαν "πατρίδα" εννοούσαν όλη την ήπειρο -πατρίδα Λατινοαμερικάνα.\nΤα Δεκεμβριανά ήταν άλλη υπόθεση -η Αριστερά χώθηκε για να βγάλει κέρδος (κλασσικός Αλαβάνας) όμως δεν είχε σχέση με την οργή των μαθητών που βγήκαν στους δρόμους, έσπασαν τα μούτρα τους και κατέληξαν... άντε να μην πω τι κατέληξαν.\nΟι Αναρχικοί (οι κανονικοί) είναι ελάχιστοι και χαμένοι κάτω από τον τζερτζελέ που κάνουν οι μπαχαλάκηδες οι οποίοι λατρεύουν κάτι ψυχοπαθή αρχιδάκια τύπου Νετσάγιεφ και δεν ντρέπονται να το παραδεχτούν κιόλας!\nΠαναγιωταρέα, Μπαμπινιώτης!!! Καταπληκτικά ανέκδοτα αυτοί οι δύο! Και πόσο καλά το παίζουν το αγανάκτηση!!!\nΔεν είναι ντροπή ο εθνικισμός -δίκιο έχει ο Μπάμπης -έγκλημα είναι. Γι΄αυτό τον θέλει ο Μπάμπης, στις δομικές κρίσεις του συστήματος τα κουμπούρια δίνουν το φιλί της ζωής.\nΣεπτεμβρίου 15, 2013 10:23 π.μ.\nΓενικα αντιπαθητικη εδω σωστα γραφει νομιζω http://www.protagon.gr/?i=protagon.el.paideia&id=27587\nΣεπτεμβρίου 16, 2013 11:35 μ.μ.\nΦίλε μου, θα αστειεύεσαι βέβαια! Κάπου είχα γράψει σχετικά -το αντιγράφω εδώ:\nΘέλει η Σώτη να κρυφτεί κι η χαρά δεν την αφήνει:\n1. "H κ. Ρεπούση, εγχώρια εκπρόσωπος μιας παρωχημένης σχολής ιστορικών, προτείνει την κατάργηση των αρχαίων ελληνικών στο σχολείο. Η στάση αυτή είναι από τη μία πλευρά δήθεν προκλητική (του τύπου épater le bourgeois) κι από την άλλη λαϊκιστική εφόσον γονείς, μαθητές και μέρος των καθηγητών επιζητούν την ελάφρυνση από τα μαθητικά βάρη." (Παρωχημένη η σχολή της "ουδέτερης ιστορίας" και προοδευτική ποια σχολή; Μήπως αυτή της "πλαστής ιστορίας στην οποία πάντα εμείς έχουμε δίκιο και οι άλλοι άδικο"; Λαϊκιστική η στάση της Ρεπούση επειδή γονείς και μαθητές θέλουν να γλιτώσουν ένα επιπλέον οικονομικό βάρος εξωσχολικού φροντιστηρίου;)\n2. "Ήδη, μετά τα γεγονότα του Μαΐου 1968, οι ανθρωπιστικές επιστήμες σε όλον τον κόσμο υπέστησαν μεγάλη ήττα ακριβώς μέσα από τον υποτιθέμενο θρίαμβό τους: η γνώση εκλαϊκεύτηκε, το επίπεδο των σπουδών έπεσε ώστε να αντιστοιχεί στην κοινωνική ισοπέδωση. Το κύρος των διδασκόντων κατέρρευσε και το μάθημα έγινε «διάλογος» χωρίς ωστόσο να μπορεί, εκ των πραγμάτων, να γίνει διάλογος ανάμεσα σε κάποιον που «ξέρει» και σε κάποιον που «δεν ξέρει»." (Δηλαδή ο διάλογος με ίσους όρους μεταξύ καθηγητών και φοιτητών και η μη αποδοχή της καθηγητικής αυθεντίας είναι κοινωνική ισοπέδωση!!!!)\n3. "Πολλά παιδιά, ακριβώς διότι οι ενήλικες δεν παίζουν σωστά τον ρόλο τους, πιστεύουν ότι τα μαθηματικά «δεν χρειάζονται» ακριβώς όπως πιστεύουν ότι τα αρχαία ελληνικά και τα λατινικά είναι «νεκρές γλώσσες». Πρόκειται για ζήτημα φιλοσοφίας της εκπαίδευσης στο οποίο πρέπει να ενσωματώνεται μια διαδικασία πειθούς: τα σχολικά μαθήματα δεν χρησιμεύουν ούτε ως αυτά καθεαυτά, ούτε ως ύλη και μέσον για τις πανελλήνιες εξετάσεις – χρησιμεύουν για να μαθαίνουμε πώς να σκεφτόμαστε, πώς να οργανώνουμε τη σκέψη και τον λόγο. Τα σχολικά μαθήματα απευθύνονται σε ανθρώπους εν εξελίξει μέσα σ’ έναν μεταβαλλόμενο κόσμο." (Σε μια επίδειξη διπλού άξελ εξομειώνεται μια άποψη "τα μαθηματικά δεν χρειάζονται" με ένα επιστημονικό συμπέρασμα "τα αρχαία ελληνικά είναι νεκρή γλώσσα"!!!! Όντως, μαθαίνεις πώς να σκέφτεσαι όταν παπαγαλίζεις τις εξαιρέσεις στην κλίση των ρημάτων 3ης συζυγίας!!!)\n4. "Τα αρχαία ελληνικά δεν διδάσκονται για να μιλάμε μεταξύ μας: διδάσκονται ως σύστημα σημειωτικής και ως ιστορικό προϊόν μοναδικό στον κόσμο." (Τα σανσκριτικά δεν είναι σύστημα σημειωτικής δηλαδή; Αμ η γραμμική Β' και Γ; Δεν είναι κι αυτά μοναδικά προιόντα; Άκου, προϊόντα! Προϊόν είναι το εξαγώμενο της παραγωγικής διαδικασίας το οποίο έχει ανταλλακτική και χρηστική αξία. Οι γλώσσες, απ΄ότι ήξερα ως σήμερα ήταν κώδικες επικοινωνίας, όχι μαρούλια ή παπούτσια!)\n5. "Προς το παρόν, το ελληνικό σχολείο, παρά τις προσπάθειες ορισμένων διδασκόντων, τείνει στη δημιουργία αντιγράφων είτε ενός γελοίου πατρογονόπληκτου κατεστημένου (με επικίνδυνη ροπή προς δήθεν ελληνοπρεπείς συμμορίες), είτε ενός αριστερού κατεστημένου που απαξιώνει τη λεγόμενη «αστική γνώση» παραβλέποντας ολόκληρη την επιστήμη της εκπαίδευσης. Πριν από το 1974, η αριστερά υποστήριζε τη μάθηση και τον πολιτισμό, σήμερα υποστηρίζει τον αναλφαβητισμό, τις υπεραπλουστευμένες ιδέες του λούμπεν προλεταριάτου." (Το γελοίο πατρογονόπληκτο κατεστημένο το αντιλαμβάνομαι -είναι αυτό που επιβάλλει τη διδασκαλία των αρχαίων ελληνικών -το αριστερό κατεστημένο στην εκπαίδευση δεν το βλέπω! Ποιο είναι; Μήπως αυτό που ζητάει τη διδασκαλία των κοινωνικών επιστημών; Αν ναι -τα χαιρετίσματά μου!)\nΤελικά το μόνο σωστό που γράφει αυτή η γυναίκα είναι το όνομά της νομίζω...\nΣεπτεμβρίου 17, 2013 9:32 π.μ.


Τι πρέπει να γνωρίζουμε για να κάνουμε σωστά ανακύκλωση! | exypnes-idees.gr\nΑρχική Καθαριότητα Τι πρέπει να γνωρίζουμε για να κάνουμε σωστά ανακύκλωση!\nΗ ανακύκλωση είναι ένα θέμα που αφορά όλους μας και τα τελευταία χρόνια συμμετέχουμε όλο και πιο πολλοί. Έχουν γίνει πολλά και σημαντικά βήματα στην προσπάθεια να μειωθεί ο όγκος των απορριμμάτων και κυρίως των οικιακών. Δυστυχώς ο σύγχρονος τρόπος ζωής συνεπάγεται την μεγάλη κατανάλωση συσκευασμένων προϊόντων και κατ’επέκταση την συγκέντρωση μεγάλων όγκων απορριμμάτων. Τι πρέπει ωστόσο να γνωρίζουμε για να κάνουμε σωστά ανακύκλωση;\nΣτην προσπάθεια μας να μπορέσουμε και εμείς να συμβάλλουμε στην προστασία του περιβάλλοντος ανακυκλώνοντας, καλό θα ήταν να γνωρίζουμε ποια λάθη θα πρέπει να αποφύγουμε. Ο διαχωρισμός των συσκευασιών προτού τις τοποθετήσουμε στους μπλε κάδους είναι πολύ σημαντικός ώστε να μην δημιουργήσουμε προβλήματα.\nΠώς ανακυκλώνονται τα υλικά\nΟι γυάλινες συσκευασίες και τα γυάλινα μπουκάλια φυσικά συμπεριλαμβάνονται στη λίστα των ανακυκλώσιμων υλικών. Πρέπει να είμαστε ωστόσο πολύ προσεκτικοί με τις σπασμένες συσκευασίες. Τα σπασμένα γυαλιά δεν ανακυκλώνονται καθώς συχνά η διαλογή γίνεται με τα χέρια και υπάρχει κίνδυνος τραυματισμού των υπαλλήλων.\nΤο χαρτί είναι από τα πρώτα υλικά που μάθαμε να ανακυκλώνουμε. Υπάρχουν όμως πολλοί παράγοντες που πρέπει να λάβουμε σοβαρά υπόψη. Οι χάρτινες συσκευασίες πολλές φορές έχουν υπολείμματα από λάδι ή άλλα λιπαρά που δεν καθαρίζονται. Αυτές λοιπόν δεν ανακυκλώνονται καθώς δημιουργούν προβλήματα στη διαδικασία διαχωρισμού.\nΕπίσης καλό είναι να μην τοποθετούμε στους μπλε κάδους βρεγμένο χαρτί καθώς ακόμα και αν στεγνώσει οι ίνες του χαρτιού “μαζεύουν” με αποτέλεσμα να δημιουργείται ένας πολτός που και πάλι δυσκολεύει την διαδικασία ανακύκλωσης. Επίσης καλό είναι να γνωρίζουμε ότι χαρτιά μικρότερα από μέγεθος Α4 δεν μπορούν να διαχωριστούν και κατ’επέκταση να ανακυκλωθούν.\nΔες επίσης: Πως να εντάξεις το παλιό ποδήλατο στη διακόσμηση του σπιτιού!\nΠλαστικές συσκευασίες οι οποίες έχουν καθαριστεί αλλά και πλαστικά υλικά συσκευασίας μπορούν να τοποθετηθούν στους μπλε κάδους. Ωστόσο πλαστικά μαχαιροπίρουνα και καλαμάκια παρότι πλαστικά, δεν διαχειρίζονται και δεν ανακυκλώνονται εύκολα από τα συστήματα ανακύκλωσης. Τα πλαστικά όγκωδη έπιπλα δεν μπορούν να τοποθετηθούν στους μπλε κάδους αλλά πρέπει να κατευθύνονται στα κέντρα συγκέντρωσης ογκωδών αντικειμένων που θα πρέπει να διαθέτει κάθε δήμος.\nΔισκάκια CD & DVD\nΠαρότι κατασκευάζονται κυρίως από αλουμίνιο περιέχουν πολλές χημικές προσμείξεις ή οποίες και δεν τους επιτρέπουν την άμεση ανακύκλωση. Συνεπώς δεν μπορούμε να τα τοποθετήσουμε στους μπλε κάδους μαζί με τα υπόλοιπα υλικά που έχουμε συλλέξει. Αν δεν θέλεις να τα πετάξεις μπορείς να απευθυνθείς σε εξειδικευμένα κέντρα ανακύκλωσης ανά την Ελλάδα. Τις πληροφορίες τους μπορείς να τις εντοπίσεις εύκολα στο διαδίκτυο.\nΤοξικά και εύφλεκτα υλικά\nΕίτε πλαστικές είτε μεταλλικές συσκευασίες που περιέχουν τοξικά υλικά όπως π.χ. εντομοκτόνα, αντιψυκτικά κτλ δεν μπορούν να ανακυκλωθούν καθώς είναι πολύ δύσκολη η απομάκρυνση των χημικών κατάλοιπων που περιέχουν. Επίσης υλικά όπως το φελιζόλ και το αφρολέξ είναι άκρως εύφλεκτα με κίνδυνο φωτιάς σε όλα τα στάδια της διαδικασίας της ανακύκλωσης. Κατά συνέπεια η ρήψη τους στους μπλε κάδους μπορεί να δημιουργήσει προβλήματα.\nΜπορείς να δεις επίσης: Πως να κάνεις μια μοναδική διακόσμηση κήπου με παλιά αντικείμενα!\nΠολλά αντικείμενα καθημερινής χρήσης που έχουμε όλοι στο σπίτι είναι κεραμικά και προέρχονται από ψημένο πηλό. Όταν αντικαθιστούμε τις παλιές μας κούπες είναι πολύ σωστή η σκέψη να τις ανακυκλώσουμε αλλά δυστυχώς δεν γίνεται. Η ανακύκλωση κεραμικών είναι τόσο δύσκολη που καθίσταται σχεδόν αδύνατη.\nΕίναι πολύ ενθαρρυντικό να βλέπουμε όλο και περισσότερους πολίτες να ασχολούνται με την ανακύκλωση και να ενδιαφέρονται για το περιβάλλον. Ας βοηθήσουμε λοιπόν όλοι μας να γίνεται η διαδικασία σωστά. Δεν ξεχνάμε να διαχωρίζουμε και να καθαρίζουμε τα αντικείμενα προτού τα τοποθετήσουμε στους κάδους, να συμπιέζουμε τα χαρτοκιβώτια και να κλείνουμε το καπάκι των κάδων ώστε να προστατεύονται τα ανακυκλώσιμα υλικά από τη βροχή.\ntzinav - 10/04/2020 0\nΤο Πάσχα είναι πλέον πολύ κοντά και ήρθε η ώρα να ανανεώσεις το σπίτι σου και να το διακοσμήσεις με πασχαλινά στοιχεία. Εξάλλου, η...\nΤι μπορείς να κάνεις με το παλιό σου jean!\n5 Ιδέες διακόσμησης για ένα μοντέρνο υπνοδωμάτιο!


Συγκλονίζουν οι μαρτυρίες της Σοφίας Παθέκα για την 13χρονη Εβίτα που πήδηξε στο κενό για να σωθεί | iEllada.gr\n26/07/2018 - 16:47\n«Η Εβίτα ήταν συμμαθήτρια του γιου μου σε όλο το δημοτικό. Κορίτσι σπάνιο, πρωταθλήτρια πάντα με χαμόγελο! Ιδιαίτερο πλάσμα. Οι γονείς; Αφοσιωμένοι στα δυο παιδιά, διακριτικοί... προστατευτικοί. Πριν 10 μέρες η Βαρβάρα έχασε τη μάνα της και χθες έχασε τη ζωή της όλη. Πείτε της όλοι ότι είμαστε δίπλα της κ κάντε μια προσευχή γιατί τη γυναίκα αυτή να αντέξει αυτό που τη βρήκε!».\nΣΟΦΙΑ ΠΑΘΕΚΑ ΕΒΙΤΑ ΚΟΡΙΤΣΑΚΙ ΘΥΜΑ ΠΥΡΚΑΓΙΑ ΜΑΤΙ


Νέες εξελίξεις στο θέμα του δάσους της Βαλανιδορράχης – Η Αποκεντρωμένη ανακάλεσε και τη μελέτη χώρου δασικής αναψυχής για λόγους δημοσίου συμφέροντος\nΤρίτη, 11 Ιανουαρίου 2022 12:03\nΡαγδαίες είναι πλέον οι εξελίξεις γύρω από το θέμα του δάσους της Βαλανιδορράχης.\nΜε απόφασή που υπογράφει ο Συντονιστής της Αποκεντρωμένης Διοίκησης Ηπείρου-Δυτικής Μακεδονίας Βασίλης Μιχελάκης (δείτε ΕΔΩ), ανακλήθηκε η αριθμ. 165980/23-12-2020 απόφαση έγκριση μελέτης του έργου: «Μελέτη χώρου δασικής αναψυχής, ιδιωτικού δάσους Βαλανιδορράχης, Δήμου Πάργας, της Περιφερειακής Ενότητας Πρέβεζας» που είχε παρθεί τον Δεκέμβριο του 2020 (δείτε ΕΔΩ το ρεπορτάζ του atpreveza.gr).\nΗ Αποκεντρωμένη οδηγήθηκε σε αυτή την απόφαση, καθώς στις 27 Δεκεμβρίου 2021 είχε προηγηθεί η ανάκληση της απόφασης της αριθμ. 198002/03-12-2018 απόφασης “Έγκριση Διαχειριστικής Μελέτης του Ιδιωτικού Δάσους Βαλανιδορράχης της Περιφερειακής Ενότητας Πρέβεζας για τη Διαχειριστική περίοδο 2018-2027” (δείτε ΕΔΩ το ρεπορτάζ του atpreveza.gr).\nΑξίζει να σημειωθεί πως για τη μελέτη δασικής αναψυχής είχε γνωμοδοτήσει αρνητικά και ο Φορέας Διαχείρισης Αχέροντα-Καλαμά-Κέρκυρας (δείτε ΕΔΩ).\nΣτο έγγραφο της απόφασης της Αποκεντρωμένης ωστόσο με ημερομηνία 10 Ιανουαρίου, αναφέρεται επίσης δεικτικά για τους λόγους της ανάκλησης της μελέτης χώρου δασικής αναψυχής:\n“... με την εισήγηση της Δ/νης Δασών Πρέβεζας για έγκριση της Διαχειριστικής Μελέτης δημιουργήθηκε πλάνη περί τα πράγματα, σε ότι αφορά το εμβαδό της έκτασης του δάσους όπως αναφέρεται στην Μελέτη και απεικονίζεται στον Δασοπονικό χάρτη και ανέρχεται σε 2.187,00 στρέμματα, αντί του ορθού των 1.993,625 στρεμμάτων που αναγνωρίστηκε υπέρ των ιδιοκτητών με τις δικαστικές αποφάσεις. Μέχρι σήμερα δεν έχει γίνει ο καθορισμός του αιγιαλού, με αποτέλεσμα να μην είναι δυνατή η ακριβής ταυτοποίηση του ακινήτου καθότι δεν γνωρίζουμε την οριογραμμή του Ιδιωτικού Δάσους Βαλανιδορράχης προς την πλευρά της θάλασσας.\nΩς εκ τούτου δεν δύναται να γίνει δεκτή η από 16-11-2020 έκθεση επαλήθευσης/ελέγχου της μελέτης του έργου: «Μελέτη χώρου δασικής αναψυχής, ιδιωτικού δάσους Βαλανιδορράχης, Δήμου Πάργας, της Περιφερειακής Ενότητας Πρέβεζας» του Δασολόγου της Διεύθυνσης Δασών Πρέβεζας κ. ....., βάσει της οποίας εγκρίθηκε η ανωτέρω μελέτη.\nΑκολούθως, επειδή κρίνεται ότι μεταβλήθηκαν οι νομικές και οι πραγματικές συνθήκες που αποτέλεσαν τη βάση για την έγκριση της μελέτης του έργου: «Μελέτη χώρου δασικής αναψυχής, ιδιωτικού δάσους Βαλανιδορράχης, Δήμου Πάργας, της Περιφερειακής Ενότητας Πρέβεζας».\nΓια την προάσπιση και την εξυπηρέτηση του δημοσίου συμφέροντος...”.\nΠερισσότερα σε αυτή την κατηγορία: « Ειδικό Πολεοδομικό Σχέδιο για το παραλιακό μέτωπο του δήμου Πάργας 62 νέα κρούσματα καταγράφηκαν σήμερα στα σχολεία της Α/θμιας και Β/θμιας Εκπαίδευσης του Νομού Πρέβεζας »


Κηδεμόνας Οσφύος / Μέσης Spinova Unload Plus Bauerfeind - Ορθοπαιδικά - Ορθοπεδικά Κυρίτσης\nΟ ορθοπαιδικός κηδεμόνας οσφύος / μέσης Spinova Unload Plus, της εταιρίας Bauerfeind είναι ειδικά σχεδιασμένος να προσαρμόζεται στο σωματότυπο του ασθενή, καθώς και στη θεραπεία του. Ο οσφυϊκός κηδεμόνας έχει τη δυνατότητα να προσαρμοστεί χάρη στο πλαίσιο σταθεροποίησης, το ρυθμιζόμενο σύστημα ιμάντων και του διαμορφώσιμου οσφυϊκού πλαισίου στήριξης. Η βέλτιστη εφαρμογή και το διαπνέον ελαστικό υλικό του κηδεμόνα Spinova Unload Plus εγγυώνται άνεση κατά τη διάρκεια της ημέρας.\nΙσιώνει τη σπονδυλική στήλη για να αντιμετωπίσει την οσφυϊκή λόρδωση\nΑφαιρούμενο πλαίσιο γεφύρωσης και κοιλιακό επίθεμα\nΗ δύναμη που ασκείται μπορεί να ρυθμιστεί από άποψη θέσης, κατεύθυνσης και αντοχής\nΗ θεραπευτική περιφερειακή πίεση μπορεί να αναπαραχθεί\nΤο Spinova Unload Plus ανακουφίζει την οσφυϊκή μοίρα μειώνοντας τη λόρδωση. Αυτό ανακουφίζει τον πόνο και υποστηρίζει τη διαδικασία επούλωσης. Η ορθόσταση βασίζεται σε ένα αρθρωτό σχέδιο και έχει στοιχεία που μπορούν να αφαιρεθούν ως μέρος της θεραπείας πολλαπλών σταδίων.\nΗ οσφυϊκή ορθοπάθεια παρέχει σταθερότητα με βάση την αρχή των τριών σημείων και περιορίζει προστατευτικά τις λανθασμένες κινήσεις. Το στήριγμα από ελαφρύ, ελαστικό υλικό με ενσωματωμένο κορσέ παραμένει περιβάλλει τον κορμό και συμπιέζει την κοιλιά, η οποία ανακουφίζει και ισιώνει απαλά την οσφυϊκή μοίρα της σπονδυλικής στήλης. Το παρασκεύασμα παραμόρφωσης βοηθά επίσης να ισιώσει τη σπονδυλική στήλη, γέρνει τη λεκάνη προς τα πίσω και κατανέμει τις δυνάμεις προς τη θωρακική σπονδυλική στήλη, τη λεκάνη και το ιερό οστό. Αυτό ανακουφίζει ιδιαίτερα την οπίσθια στήλη της οσφυϊκής μοίρας. Ένα επιπλέον κοιλιακό επίθεμα αυξάνει το αποτέλεσμα. Η δύναμη σταθεροποίησης εφαρμόζεται με στοχευμένο τρόπο μέσω του συστήματος ιμάντα Spinova. Οι ιμάντες προσαρτώνται στο κατάλληλο ύψος σε μια συσκευή ρύθμισης πίσω, επαναπροσανατολίζονται δύο φορές και ενώνονται μαζί με μια πόρπη. Η τάση του ιμάντα μπορεί να ρυθμιστεί μόνιμα με ένα κλειδί ροπής. Αυτό διασφαλίζει ότι η θεραπευτική περιφερειακή πίεση παραμένει η ίδια κάθε φορά που φοριέται.\nΚαθώς αυξάνεται η κινητικότητα, το πλαίσιο γεφύρωσης και το κοιλιακό επίθεμα μπορούν εύκολα να αφαιρεθούν.\nΕνδείξεις: Ο ορθοπαιδικός κηδεμόνας οσφύος / μέσης Spinova Unload Plus ενδείκνυται για σπονδυλόλυση / σπονδυλολίσθηση 1ου και 2ου βαθμού, σύνδρομο facet με υπερκινητικότητα, μεγαλύτερησ σοβαρότητας (ψευδο) σύνδρομο οσφυοϊερής ριζοπάθειας /μεγαλύτερης σοβαρότητας οσφυοϊσχιαλγία, στενώσεις οσφυϊκής μοίρας σπονδυλικού σωλήνα με πάρεση (συντηρητική θεραπεία/μετεγχειρητικά), στενώσεις πλάγιων τρηγμάτων, κατάγματα (οσφυϊκή μοίρα της σπονδυλικής στήλης) αποφόρτιση οπίσθιου χείλους σπονδύλων, μετεγχειρητικά.\nκηδεμόνας οσφύος spinova unloaplus bauerfeind ορθοπαιδικά ορθοπεδικά


Ποδοσφαιριστής της «Βασίλισσας» ο Γιώργος Γιαγκιόζης - Εφημερίδα Ημερήσια Ημαθίας\nSunday 16 Μαΐου 2021 21:31\nΠοδοσφαιριστής της «Βασίλισσας» ο Γιώργος Γιαγκιόζης\n28 Αυγ 2017 09:30\nΗ Π.Α.Ε. ΒΕΡΟΙΑ ανακοινώνει την απόκτηση του Γιώργου Γιαγκιόζη. Ο νεαρός τερματοφύλακας (γεννήθηκε στις 03/04/1995) υπέγραψε μονοετές συμβόλαιο συνεργασίας με τη «Βασίλισσα του Βορρά».\nΟ 22χρονος τερματοφύλακας αγωνίστηκε την προηγούμενη σεζόν στο πρωτάθλημα της Γ' Εθνικής με τη φανέλα τoυ Π.Ο.Α. (28 συμμετοχές), ενώ έχει αγωνιστεί σε Κισσαμικό (4 συμμετοχές, Football League) και σε Ο.Φ.Η. όπου ξεκίνησε επαγγελματικά την καριέρα του.\nΦρ. Καρασαρλίδου : «Στηρίζουμε τους ροδακινοπαραγωγούς, συνεχίζουμε τον αγώνα για στρεμματική ενίσχυση»\n28 Αυγ 2017 09:28


ELEVEN GR: ΣΤΟ 50% ΤΟ ΚΟΥΡΕΜΑ ΣΕ ΕΝΔΕΧΟΜΕΝΟ ΑΝΑΔΙΑΡΘΡΩΣΗΣ\n- Κυρία Carlson, στηνπροηγούμενη συνέντευξή μας, είχατε πει ότι οι πιθανότητες της Ελλάδας να πτωχεύσει ή να αναδιαρθρώσει το χρέος της είναι 7% (αυτό το ποσοστό δίνετε για τις χώρες με αξιολόγηση Ba1). Τώρα, που η αξιολόγηση της ελληνικής οικονομίας υποχώρησε στο Β1, αναφέρετε ότι οι πιθανότητες για τη συγκεκριμένη κατηγορία, είναι στο 20%. Για την Ελλάδα, το ποσοστό είναι υψηλότερο;\n- Αυτό το ποσοστό πιθανοτήτων είναι χαμηλότερο από αυτό, που δίνουν οι αγορές;\n- Μπορείτε να ορίσετε τη διαδικασία μιας distressed ανταλλαγής, την οποία αναφέρετε ως πιθανή στην έκθεσή σας;\n- Σε ποιο ύψος μπορούν να φτάσουν οι απώλειες για τους κατόχους ομολόγων, σε περίπτωση αναδιάρθρωσης;\n-Είχατε πει, στην προηγούμενη συνέντευξη, ότι θα επικεντρωθείτε για την επόμενη αξιολόγηση (σημ. τη χθεσινή) στο σχέδιο της κυβέρνησης για τα μέτρα της περιόδου 2012-2014. Πιστεύετε ότι αυτά δεν είναι επαρκή;\n- Ποιοι είναι οι λόγοι, που δημιουργούν τους κινδύνους στην εφαρμογή των μεταρρυθμίσεων;\n- Πιστεύετε ότι το πολιτικό κόστος παραμένει ο κύριος λόγος για τις δυσκολίες στην είσπραξη εσόδων;


888 Απίστευτο σκηνικό στο Ξάνθη-ΑΕΚ – Ο Μπρίτο πήρε κάρτα επειδή σκούπισε τον αφρό στον διαιτητή (εικόνες) | Kontasas\nΑρχική / ΕΠΙΚΑΙΡΟΤΗΤΑ / Απίστευτο σκηνικό στο Ξάνθη-ΑΕΚ – Ο Μπρίτο πήρε κάρτα επειδή σκούπισε τον αφρό στον διαιτητή (εικόνες)\nΑπίστευτο σκηνικό στο Ξάνθη-ΑΕΚ – Ο Μπρίτο πήρε κάρτα επειδή σκούπισε τον αφρό στον διαιτητή (εικόνες)\nΤο είδαμε κι αυτό στην Super League Σουρωτή! Στο 40′ του Ξάνθη-ΑΕΚ ο διαιτητής Παπαδόπουλος έδειξε την κίτρινη κάρτα στον Μπρίτο. ΟΚ, μπορεί να συμβεί θα πει κάποιος. Προφανώς. Όμως ο λόγος ήταν… ξεχωριστός. Ο μέσος της Ξάνθης κέρδισε το φάουλ και ο ρέφερι έβαλε αφρό για το που θα στηθεί η μπάλα. Ελα όμως που ο αφρός σκέπασε και το παπούτσι του Μπρίτο.\nΟ μέσος των γηπεδούχων χαμογέλασε του το έδειξε και το σκούπισε στην κάλτσα του διαιτητή γελώντας δείχνοντας ότι κάνει χιούμορ. Ο Παπαδόπουλος τον αγριοκοίταξε, το σκέφτηκε και του έδειξε την κίτρινη κάρτα.\nΤουλάχιστον ο Μπρίτο σκόραρε μερικά δευτερόλεπτα αργότερα με την απευθείας εκτέλεση φάουλ.\nΠροηγούμενο Η μπάντα του Πολεμικού Ναυτικού τους… τρέλανε όλους παίζοντας Despacito (βίντεο)\nΕπόμενο Αντίστροφη μέτρηση για την Καταλονία, λήγει το τελεσίγραφο\nΜε την ψυχή στο στόμα η Μπαρτσελόνα! (vid)\nΓια πρώτη φορά στη δημοσιότητα ο ήχος που προκάλεσε βιολογικά προβλήματα στους Αμερικανούς διπλωμάτες στην Κούβα (βίντεο)


Ποιοι είναι αυτοί οι παράγοντες του τρόπου ζωής που ευνοούν την εκδήλωση των NDνοσημάτων;\nHδιατροφή μπορεί να βοηθήσει σημαντικά στην πρόληψη, όπως έδειξε και μια πρόσφατη ανάλυση της μελέτης Caerphilly Prospective Study (2013) στην Ουαλία. Σύμφωνα με τη συγκεκριμένη μελέτη, η κατανάλωση σε καθημερινή βάση περισσότερων από 3 μερίδων φρούτων και λαχανικών, ελαττώνει τον κίνδυνο για άνοια κατά 20% στην 30ετία. Αν μάλιστα αυτή η αλλαγή συνδυαστεί και με άλλες αλλαγές στον τρόπο ζωής, όπως αποχή από αλκοόλ και συστηματική, ήπια σωματική άσκηση, τα οφέλη είναι κατά πολύ μεγαλύτερα.\nΗ Λειτουργική Ιατρική έχει έως κανόνα όπως σε όλες τις παθήσεις και για τις ND πρώτα από όλα την πρόληψη. Όσο δυσοίωνη είναι η είδηση ότι οι νευροεκφυλιστικές παθήσεις αυξάνουν, τόσο αισιόδοξα είναι τα νέα από τον χώρο της πρόληψης αυτών των παθήσεων. Όπως γνωρίζουμε από την ελληνική ιατρική παράδοση είναι σημαντικότερο να πρoλαμβάνεις παρά να θεραπεύεις, διότι το να θεραπεύεις όταν η νόσος έχει εμφανιστεί, είναι σαν να σκάβεις για να βρεις νερό, όταν έχεις ήδη διψάσει. Ακόμα πιο σημαντικό από τη διάγνωση, είναι επομένως, το να μη χρειαστεί να γίνει η διάγνωση!\nΟι εξειδικευμένες εξετάσεις που διαθέτει η Λειτουργική ιατρική είναι σε θέση να διαβάσουν τη κυτταρική λειτουργία και να κατανοηθεί ο μηχανισμός νόσου έτσι στοχευμένα να στηριχθεί το υγιές κύτταρο ή ακόμα και το κύτταρο που ήδη νοσεί. ;έτσι συμβάλλουν στην αντιμετώπιση των νευροεκφυλιστικών παθήσεων βασιζόμενη κυρίως στην εφαρμογή αντιοξειδωτικών, αντιφλεγμονωδών και προστατευτικών αγγειακών ή άλλων βιολογικών μηχανισμών και όχι στη χημική φαρμακευτική αντιμετώπιση.


Ειρήνη Οικονόμου Σταματάκη: “Μια ιστορία απ’ τα παλιά” μιλάει για τη διαφορετικότητα και τον εκφοβισμό - Vision Network Athens\nΕιρήνη Οικονόμου Σταματάκη: “Μια ιστορία απ’ τα παλιά” μιλάει για τη διαφορετικότητα και τον εκφοβισμό\nΗ Παρασκευή Φαναριώτη, εκπαιδευτικός-θεατρολόγος-δημοσιογράφος, τακτικό μέλος του μη κερδοσκοπικού σωματείου Vision Network Athens, συνομίλησε με την Ειρήνη Οικονόμου Σταματάκη.\nΈνα «παραμύθι από τα παλιά» έρχεται ως διαχρονικός μύθος να μας θυμίσει πόσο σημαντικό είναι να διεκδικούμε, να πολεμάμε τις διακρίσεις και τον εκφοβισμό και να αντλούμε πάντα το καλύτερο για μας και τους άλλους. Η Ειρήνη Οικονόμου Σταματάκη, ιατρός, ψυχολόγος και συγγραφέας του βιβλίου, μας μιλάει με αφορμή αυτό για τη διαχρονική γοητεία , την παιδευτική και διαπολιτισμική αξία του παραμυθιού.\nΤι ήταν εκείνο που σας ώθησε να γράψετε ένα παραμύθι; Ποια είναι εκείνα κατά τη γνώμη σας τα στοιχεία που κάνουν τα παραμύθια ξεχωριστά;\nΓια μένα, η συγγραφή είναι ένα τρόπος να επικοινωνήσω με τον εαυτό μου και να εκμυστηρευτώ από τα βάθη της καρδιάς μου τις δικιές μου αλήθειες. Να βουτήξω βαθιά μέσα μου επιχειρώντας να συνομιλήσω με τις βαθύτερες σκέψεις και συναισθήματα μου. Και μέσα από τα βιώματα αυτά να γεννηθούν και να διαμορφωθούν οι χαρακτήρες των πρωταγωνιστών μου. Τα παραμύθια πιστεύω πως δεν χάνουν ποτέ τη γοητεία και την αξία τους, όσα χρόνια και αν περάσουν. Είναι συνυφασμένα με προσωπικές μνήμες , θύμησες και παιδικά βιώματα. Συγκεκριμένα μέσα από τα παραμύθι επιστρέφω και εγώ στις παιδικές μου μνήμες βιώνοντας την νεανική αφέλεια, φρεσκάδα και ανεμελιά των ηρώων μου. Έχω το προνόμιο να γίνομαι πάλι παιδί.\nΤο βιβλίο σας ευαισθητοποιεί τον αναγνώστη πάνω σε καίρια ζητήματα όπως ο εκφοβισμός, οι διακρίσεις , η διαφορετικότητα , αναδεικνύοντας ανθρώπινες αρετές όπως η αγάπη, η υπομονή , η συζήτηση ως τρόπους αντιμετώπισης δυσκολιών. Με ποιόν τρόπο γίνεται κατά τη γνώμη σας αυτό;\nΜέσω της Μελίνας, της κεντρικής ηρωίδας του βιβλίου, μου δόθηκε η ευκαιρία να εκφράσω τόσα σημαντικά θέματα που απασχολούν τόσο τα παιδιά όσο και εμάς τους ίδιους: τον εκφοβισμό, την ένταξη και την αποδοχή, την αγάπη ως μέσο κατανόησης και επικοινωνίας, τη συνεργασία και τη συζήτηση στην επίλυση των διαφορών, την επιστροφή σε τόπους που αγαπήσαμε. Δεν είναι εύκολο πάντα να βγαίνουμε μπροστά και να μιλάμε γι΄αυτά. Η δικιά μου Μελίνα αντιπροσωπεύει όλα όσα θέλουμε να επικοινωνήσουμε, να φωνάξουμε, να υπερασπιστούμε. Η Μελίνα είναι η φανταστική φίλη όλων μας. Είναι εκείνη που θα μας στηρίξει στα δύσκολα, όταν όλοι θα έχουν κάνει πίσω, είναι εκείνη που θα μας δώσει θάρρος και κουράγιο να βγούμε μπροστά διεκδικώντας μια καλύτερη ζωή, παλεύοντας με τους εσωτερικούς και εξωτερικούς δαίμονες. Είναι το άλλο μας μισό που βλέπει πάντα το ποτήρι μισογεμάτο, η φωτεινή πλευρά της ζωής.\nΠως μπήκε το μικρόβιο της συγγραφής σε έναν άνθρωπο που τον έχει κερδίσει επαγγελματικά η επιστήμη της ιατρικής; Τελικά συγγραφέας γεννιέται κανείς ή γίνεται;\nΕίναι θεωρώ ένας συνδυασμός κληρονομικών και επίκτητων στοιχείων. Από μικρή μου άρεσε να ακούω ιστορίες. Από τις ιστορίες του πατέρα μου στα δύσκολα χρόνια της κατοχής, τις ιστορίες των παιδιών μου βγαλμένες από τον περίγυρο και την καθημερινότητά τους. Εκεί όμως που συναισθάνθηκα βαθιά την ανθρώπινη ύπαρξη ήταν όταν αφουγκραζόμουν τις ιστορίες των ασθενών μου. Τότε η ζωή αποκτά άλλη σημασία και τα αφηγήματα επικεντρώνονται στα απολύτως σημαντικά. Εκεί γίνεσαι ουσιαστικά κοινωνός των πιο μύχιων σκέψεων και εξομολογήσεων. Παίρνεις το ρόλο του εξομολογητή, του συμβουλάτορα, του αδερφού που λείπει. Και εκεί χρειάζεται γενναιοδωρία ψυχής ώστε να μπορείς να συναισθανθείς και να ανοίξεις μια μεγάλη καρτερική και υπομονετική αγκαλιά. Νομίζω πως όλη αυτή η εμπειρία ζωής ή καλύτερα θα έλεγα ψυχής μετουσιώθηκε στο δικό μου αφήγημα και με βοήθησε σημαντικά να ανοίξω τον εαυτό του και να αρχίζω να γράφω. Τη συγγραφή δεν την θεωρώ επάγγελμα αλλά λειτούργημα που καταθέτεις πνεύμα και ψυχή.\nΠαραμύθι σημαίνει για πολλούς η ταύτιση με μια ηρωική φιγούρα , έναν υπερήρωα που χρησιμοποιεί τις υπερφυσικές δυνάμεις του για να καταπολεμήσει το κακό. Είναι τελικά η Μελίνα, η πρωταγωνίστρια του βιβλίου σας μία σύγχρονη επαναστάτρια;\nΑν και το παραμύθι αυτό γράφτηκε με γνώμονα την ανάδειξη αληθινών χαρακτήρων με τα τρωτά τους και τα καλά σημεία, θα μπορούσα να πω πως αυτοί οι καθημερινοί ήρωες διαθέτουν όντως χαρακτηριστικά ενός υπερήρωα , όπως θάρρος, αποφασιστικότητα, τόλμη, υπομονή και επιμονή. Θυμάστε το βιβλίο «Ο Έμιλ και οι Ντεντέκτιβ» του πασίγνωστου γερμανού συγγραφέα παιδικών βιβλίων Έριχ Κέστνερ; Εκεί ο Έμιλ και η παρέα του δεν έκαναν τίποτε άλλο από το να προσπαθούν να επιβιώσουν μέσα σε έναν κόσμο οικείο, βιώνοντας περιπέτειες βγαλμένες από την καθημερινότητα ακολουθώντας με πείσμα το στόχο τους. Έτσι και η Μελίνα, σύμβολο της παιδικής αθωότητας και της ανυπότακτης παιδικής δύναμης, προτρέπει τους συνομήλικους της με λόγια καθαρά και χωρίς φαντασιοπληξίες να μην ανέχονται τίποτα που να τους βλάψει. Μέσα από τα βιώματα και τον προτεινόμενο δεκάλογό της μικροί και μεγάλοι μπορούν έτσι να ανακαλύψουν τρόπους και στρατηγικές κατά της ψυχολογικής και σωματικής κακοποίησης, ενός φαινομένου που δεν εμφανίζεται μόνο στο σχολείο αλλά σε όλους τους κοινωνικούς χώρους, τις ηλικίες και κοινωνικές ομάδες. Αλλά και σε ευρύτερο πλαίσιο να επινοήσουν μηχανισμούς επιβίωσης, τόσο χρήσιμους για την καλή διαβίωση και την προσωπική ευτυχία.\nΕίναι διαχρονικά τα παραμύθια σήμερα; Πως μπορεί για παράδειγμα το παραμύθι να εμπνεύσει τους εκπροσώπους της σημερινής γενιάς Ζ (τα σημερινά παιδιά και εφήβους), μια γενιά που ταυτίζεται με το διαδίκτυο, χαρακτηρίζεται από πρακτικό, ρεαλιστικό πνεύμα και σχετίζεται όσο καμία άλλη με το χρήμα και το κέρδος;\nΦυσικά και κάθε γενιά έχει τα χαρακτηριστικά της. Θεωρώ πάντως πως ένα παραμύθι, ανεξαρτήτως από το πότε γράφεται, δεν χάνει πότε την γοητεία και τη διαχρονικότητά του. Ίσως γιατί το φέρνουμε στη μνήμη μας, συνήθως ως ιστορία που μας διηγούνταν λίγο πριν τον ύπνο οικεία μας, αγαπημένα πρόσωπα. Πάντα θα επηρεάζει και θα εμπνέει στο πέρασμα του χρόνου. Θα τολμούσα να πω ότι τα παραμύθια είναι πέρα από το χωροχρόνο. Αυτό και μόνο τα καθιστά ικανά να είναι παντού και πάντα επίκαιρα και αγαπητά.\nΈχει λόγο ύπαρξης το παραμύθι σήμερα ως εκπαιδευτικό εργαλείο; Ποια η θέση του στη σύγχρονη σχολική τάξη;\nΜέσα από την ιδιότητα και της ψυχολόγου θα μπορούσα να συστήσω τη συγγραφή παραμυθιού για να εντοπίσει κανείς ψυχολογικές διαθέσεις, τάσεις και κυρίως την προϊστορία ενός ατόμου. Θα μπορούσε για παράδειγμα η ανάθεση της συγγραφής παραμυθιού στο σχολείο να οδηγήσει τον εκπαιδευτικό σε πολλά συμπεράσματα σχετικά με πτυχές της προσωπικότητας και της ψυχοσύνθεσης του παιδιού , τις ανάγκες , τις επιθυμίες αλλά και τον κοινωνικό του περίγυρο, τον τρόπο που ζει, σκέφτεται και έχει μεγαλώσει. Το παραμύθι θα μπορούσε επίσης να αποτελέσει ένα θαυμάσιο εργαλείο για την ανάπτυξη της διαπολιτισμικότητας, της αναγνώρισης και στήριξης του διαφορετικού, του μη οικείου μέσα από την επαφή με άλλες κουλτούρες και πολιτισμούς. Πόσα καινούργια πράγματα δεν έχουμε μάθει για τους πολιτισμούς της ανατολής από τις «Χίλιες και μια νύχτες» αλλά και για τη Δύση από τα παραμύθια των Γκρίμ; Άλλωστε και στη δικιά μου «ιστορία από τα παλιά» γίνεται σημαντική αναφορά στην ιδιαίτερη πατρίδα μου την Ήπειρο, τον τόπο προέλευσης των μεγάλων μας ευεργετών Αβέρωφ, Τοσίτσα , Ζάππα κλπ. Για μένα η Ήπειρος, η Κόνιτσα , ο Βοϊδομάτης, το Ασημοχώρι, είναι αναπόσπαστα κομμάτια της ζωής μου. Με απλό και προσιτό τρόπο, τον οποίον μου υπέδειξαν τα εγγόνια μου, Άρτεμη και Αλέξανδρος (το βιβλίο είναι αφιερωμένο σε αυτά) προσπάθησα να αναδείξω την άγρια, εκθαμβωτική ομορφιά της Ηπείρου μέσα από τα παιδικά, αθώα μάτια της ηρωίδας μου.\nΗ Δρ Ειρήνη Ε. Οικονόμου Σταματάκη γεννήθηκε στο Ασημοχώρι Κονίτσης. Σπούδασε ιατρική και ψυχολογία στο Ελεύθερο Πανεπιστήμιο του Βερολίνου (FU Berlin) με υποτροφία αριστούχου. Ειδικεύτηκε στην παθολογία και στην καρδιολογία. Επί χρόνια εργαζόταν σε γνωστά θεραπευτήρια στην Ελλάδα σε θέσεις ευθύνης. Συμμετείχε σε τηλεοπτικές εκπομπές, ενώ άρθρα της έχουν δημοσιευθεί στον ημερήσιο και περιοδικό τύπο. Είναι ευτυχισμένη γιαγιά της Άρτεμης και του Αλέξανδρου, στα οποία έχει αφιερώσει το βιβλίο της.\nΕιρήνη Οικονόμου Σταματάκη “Μια ιστορία απ’ τα παλιά”, Εκδόσεις Γράφημα, 2020 (irini.stamatakis@gmail.com)\nΣυνεργασία flash.gr με μη κερδοσκοπικό σωματείο Vision Network Athens\nΕπιμέλεια συνέντευξης: Παρασκευή Φαναριώτη, εκπαιδευτικός-θεατρολόγος-δημοσιογράφος, τακτικό μέλος του μη κερδοσκοπικού σωματείου Vision Network Athens


15/06/2017 - Οι νέες ταινίες της εβδομάδας στις ελληνικές αίθουσες ~ Το μεγαλείο των Τεχνών...\n15/06/2017 - Οι νέες ταινίες της εβδομάδας στις ελληνικές αίθουσες\nΠαραγκωνισμένος από μια νέα γενιά ταχύτατων αυτοκινήτων κούρσας, ο θρυλικός Lightning McQueen βρίσκεται ξαφνικά εκτός από το άθλημα που τόσο αγαπάει. Για να καταφέρει να ξαναμπεί, χρειάζεται τη βοήθεια μιας δυναμικής νεαρής τεχνικού, της Cruz Ramirez, η οποία έχει τα δικά της πλάνα για νίκη και έμπνευση από τον Doc Hudson. Μπροστά τους είναι η μεγάλη κούρσα του Κύπελου Πίστον και η καρδιά του πρωταθλητή θα μπει σε νέα δοκιμασία.\nMal de pierres - Όλα όσα αγαπήσαμε\nΣε μια εποχή όπου το όνειρο της αληθινής αγάπης θεωρείται σκανδαλώδες ή ακόμα περισσότερο ένα δείγμα παραφροσύνης, η Gabrielle, μια νεαρή γυναίκα που προέρχεται από ένα μικρό χωριό της νότιας Γαλλίας παντρεύεται τον Jose, έναν τίμιο και αξιαγάπητο ισπανό αγρότη. Παρά την αφοσίωση που της δείχνει, η Gabrielle ορκίζεται ότι ποτέ δεν θα τον αγαπήσει, κι όταν θα επισκεφθεί τις Άλπεις για να θεραπεύσει τις πέτρες στα νεφρά της, θα γνωρίσει τον Andre Sauvage έναν τραυματία βετεράνο του πολέμου της Ινδοκίνας που καταφέρνει να αναζωπυρώσει το πάθος που έκρυβε θαμμένο μέσα της.\nΞα μου - High season\nΗ απάντηση του Τζώνη στην ξαφνική απόλυσή του από διευθυντής ξενοδοχείου, μέσα στην οικονομική κρίση, είναι το να φτιάξει κι αυτός το δικό του σπήλαιο. Από τη γυναίκα και τα παιδιά του, όμως ως τους τυχαίους συνοδοιπόρους του στην Κρήτη, θα παρακινηθεί σε ανοίκεια, απρόοπτα και αναζωογονητικά βιώματα κοντά στη γη και τη φύση, που ίσως τον φέρουν αντιμέτωπο με την ίδια τη δύναμη και τη θέληση του εαυτού του, με την «εξά» του και με όλα όσα υπάρχουν γύρω μας και δεν τα βλέπουμε.\nSage femme - Μικρά βήματα\nΗ Claire είναι μια μαία. Αφιερωμένη, χαρισματική και ειλικρινής, εργάζεται σε ένα μικρό κέντρο μητρότητας κοντά στο Μαντεσλά Ζολί όπου ζει. Αλλά με τα χρόνια, οι σύγχρονες μέθοδοι μαιευτικής έχουν έρθει σε αντιπαράθεση με τους λεπτούς της τρόπους και έχει δοκιμαστεί η αίσθηση περηφάνιας και ευθύνης που κάποτε ένιωθε. Κοντά στο τέλος της καριέρας της, παρά στην αρχή της, αρχίζει να διερωτάται περί της θέσης της και των ικανοτήτων της. Μια ημέρα, λαμβάνει ένα περίεργο τηλεφώνημα, με μια φωνή από το παρελθόν. Η Beatrice, η ελευθέρου πνεύματος ερωμένη του νεκρού της συζύγου, έχει σημαντικά και πιεστικά νέα που την αναγκάζουν να ζητήσει ραντεβού, κι ενώ είχε χαθεί επί 30 χρόνια χωρίς ίχνος.\nEs por tu bien - Είναι για το καλό σου\nΟ χειρότερος εφιάλτης ενός πατέρα είναι η μέρα που συναντά τον φίλο της κόρης του... που φυσικά είναι εντελώς ακατάλληλος και θέλει μόνο ένα πράγμα από το αγαπημένο κοριτσάκι του. Αυτή η μέρα έφτασε για τους τρεις φίλους: τον Arturo, τον Poli και τον Chus. Οι γλυκές τους κορούλες αποφάσισαν να «πετάξουν» το μέλλον τους σε τρεις ανεπρόκοπους. Οι μπαμπάδες όμως έχουν άλλη άποψη. Ο μόνος τρόπος είναι να απαλλαγούν από αυτούς, ενώνοντας τις δυνάμεις τους, και να κάνουν ό,τι χρειάζεται για να τους ξεφορτωθούν. Ο πόλεμος ξεκινά.\nLasciati andare - Ο γιατρός έχει τρεχάματα\nΟ Elia, ένας επιστήμονας ψυχίατρος, είναι χωρισμένος εδώ και λίγο καιρό από τη σύζυγό του, Giovanna (όχι νομικά, γιατί τα διαζύγια κοστίζουν). Μένει μόνος σε ένα διαμέρισμα που χρησιμοποιεί και ως ιατρείο για τις συνεδρίες με τους ασθενείς του (για την ακρίβεια μισό διαμέρισμα, αφού έχει χωρίσει απλώς το σπίτι που έμενε με τη γυναίκα του στα δύο, καθώς και οι μετακομίσεις κοστίζουν). Ένα βράδυ, η καρδιά του Elia τού στέλνει προειδοποιητικό μήνυμα και ο γιατρός συνιστά γυμναστική. Παρότι σιχαίνεται την άσκηση, αποφασίζει να μπει σε πρόγραμμα. Τότε είναι που μπαίνει στη ζωή του η Claudia, μια personal-trainer με κέφι, παρορμητισμό και γοητευτική ελαφρότητα, που θα βαλθεί να του κάνει σωστά γυμνάσια. Εκείνος βάζει το «νους υγιής» κι εκείνη το «εν σώματι υγιεί» και μαζί αρχίζουν να τρέχουν στις περιπέτειες της ζωής και των σχέσεων. Ένα τρέξιμο που θα τους ενώσει με μία απρόσμενη μα τόσο τρυφερή φιλία.\nΟ Gregory Van Huffelείναι το αφεντικό μιας ιδιαίτερης εταιρίας ονόματι Alibi.com. Μαζί με τους δύο συνεργάτες του δημιουργεί για τους πελάτες του τα τέλεια άλλοθι, προκειμένου οι τελευταίοι να καλύψουν τυχόν εξωσυζυγικές σχέσεις, να αποφύγουν εταιρικά μίτινγκ ή να διατηρήσουν την ιδιωτικότητα τους. Αλλά όταν γνωρίζει τη Flo, μια κοπέλα που απεχθάνεται τους άντρες που λένε ψέματα, τα πράγματα περιπλέκονται.\nPosted on Πέμπτη, Ιουνίου 15, 2017 by Γιώτα Παπαδημακοπούλου


Αποτελέσματα 41-60 από 88 που βρέθηκαν αναζητώντας καρπούζι.\n41. Τα παιδιά γνωρίζουν τη φύση και την προέλευση της τροφής\nΔεν υπάρχει καλύτερος τρόπος να γνωρίσουν τα παιδιά τα προϊόντα που καταναλώνουν....\n42. Οι σεφ του περιοδικού μαγείρεψαν τα... βραβεία\n43. Τα δάνεια της μαρμελάδας\n44. Το καλάθι του Σεπτεμβρίου!\n45. Με ντόπια υλικά\n46. Μακρινό καλοκαίρι στην Πελοπόννησο\n47. Και το σκουμπρί τον Αύγουστο\n48. Μαναβική από το Μπακάλικο\n49. Από εμάς εξαρτάται\nΟι δικές μας επιλογές είναι που κατευθύνουν την αγορά. Αν εμείς ζητάμε γευστικά και διαφορετικά φρούτα, υπάρχει σοβαρή πιθανότητα και να τα γευτούμε....\n50. Θωμάς Σωληναραίος: H βιολογική καλλιέργεια είναι μεταδοτική!\nΗ συνταγή, που θα βρείτε λίγο παρακάτω, απευθύνεται σε ενήλικα παιδιά και ιδιαίτερα σε μεσήλικα......\n52. Σορμπέ καρπούζι με λίγη ζάχαρη\n53. Ο καγιανάς του περιηγητή\n54. Καρτ ποστάλ\n55. Καρπούζι χωρίς κουκούτσια\nΤο εμβληματικό φρούτο του καλοκαιριού πλέον το βρίσκουμε και χωρίς τα ενοχλητικά του κουκούτσια. Αν θέλουμε να το βάλουμε σε γλυκό, είναι μεγάλη διευκόλυνση....\n56. Γλυκά για τον καύσωνα\n57. Νέο καλοκαιρινό μενού στο Olive Garden του Τιτάνια\n58. Όσο πιο ελαφρύ το καρπούζι, τόσο πιο γλυκιά η σάρκα του\n59. Μεσσηνία: Κολυμπάει στο λάδι\n60. «Με τη φέτα το καρπούζι στο ’να χέρι»


Ο Δήμος Εορδαίας συμμετέχει στη δράση «Ώρα της Γης 2021». – Δήμος Εορδαίας\nΣύσκεψη Δημάρχου Εορδαίας και Αντιπεριφερειάρχη Περιφερειακής Ανάπτυξης Δυτικής Μακεδονίας, με τους Προέδρους των Κοινοτήτων της Δημοτικής Ενότητας Βερμίου και τον Πρόεδρο Κοινότητας Πτολεμαΐδας. Συζήτηση για τα δημοσιεύματα περί εξόρυξης νικελίου και κοβαλτίου στην ευρύτερη περιοχή του Βερμίου.\nΣτην παγκόσμια πρωτοβουλία «Earth Hour (Η Ώρα της Γης) 2021» της περιβαλλοντικής οργάνωσης WWF, με σκοπό την εξοικονόμηση ενέργειας στον πλανήτη, θα συμμετέχει ο Δήμος Εορδαίας και καλεί όλους τους πολίτες, τους φορείς και τις επιχειρήσεις της περιοχής μας, να σβήσουν τα φώτα τους το Σαββάτο 27 Μαρτίου 2021 από τις 20:30 έως και 21:30.\nΤο κίνημα «Η Ώρα της Γης» ξεκίνησε στις 31 Μαρτίου 2007 από τη WWF Αυστραλίας, με πάνω από 2.2 εκατομμύρια άτομα και 2.000 επιχειρήσεις να σβήνουν τα φώτα τους. Έκτοτε, έχει εξαπλωθεί και σε αυτήν συμμετέχουν περισσότερες από 7.000 πόλεις σε 187 χώρες, σε μία προσπάθεια ευαισθητοποίησης σχετικά με την κατανάλωση ενέργειας και τις επιπτώσεις που αυτή έχει στο φυσικό περιβάλλον.\nΤο βράδυ του ερχόμενου Σάββατου λοιπόν 27 Μαρτίου 2021 και για μία ώρα (από τις 20:30 έως 21:30) απλά σβήνουμε τα φώτα, στέλνοντας έτσι ως Εορδαία το δικό μας συμβολικό μήνυμα στην πρωτοβουλία για την εξοικονόμηση ενέργειας. Γιατί η κλιματική αλλαγή συμβαίνει εδώ και τώρα και απειλεί τον τρόπο ζωής μας, το περιβάλλον που ζούμε και τελικά το ίδιο μας το σπίτι: τη Γη!


Αρχείο\tΔράμα\tΠαίχτηκε από 07/10/2016 έως 22/01/2017\nΕρμηνεύουν: Αμαλία Μουτούση, Άρης Λεμπεσόπουλος Μαρία Ζορμπά, Γιώργος Συμεωνίδης, Νικόλας Παπαγιάννης\nΤο Κουκλόσπιτο. H απόλυτη θεατρική επιτυχία της περσινής σεζόν επιστρέφει στις 7 Οκτωβρίου στο Θέατρο της Οδού Κυκλάδων – Λευτέρης Βογιατζής, σε σκηνοθεσία Γιώργου Σκεύα, με την Αμαλία Μουτούση και τον Άρη Λεμπεσόπουλο στους κεντρικούς ρόλους.\nΕκατόν σαράντα χρόνια σχεδόν, μετά την πρώτη του εμφάνιση στην ευρωπαϊκή θεατρική σκηνή, το αριστούργημα του Χένρικ Ίψεν, διατηρεί αναλλοίωτη τη δύναμή του, χάρη στην ανατρεπτική του φύση και την εκρηκτική του ένταση. Ο ήχος της πόρτας, που κλείνει πίσω της η Νόρα, αφήνοντας σύζυγο και παιδιά, φτάνει μέχρι τις μέρες μας. Γραμμένο το 1879, το έργο του μεγάλου Νορβηγού συγγραφέα, συντάραξε την εποχή του και υπήρξε καταλυτικό για την εξέλιξη της θεατρικής τέχνης. Η Νόρα - πρόσωπο μυθικό για τη σύγχρονη δραματουργία — γίνεται στην εποχή μας, ένα σύμβολο όχι μόνο για την γυναίκα, αλλά γενικότερα για τον άνθρωπο.\nΜέσα από την ποιητική διάσταση του λόγου, ο Ίψεν μας καλεί σ’ ένα ταξίδι αυτογνωσίας. Η Νόρα αναζητά και προσμένει το “θαύμα” κι όταν γυρεύεις το θαύμα πρέπει να σπείρεις το αίμα σου στις οκτώ γωνιές των ανέμων, γιατί το θαύμα δεν είναι πουθενά παρά κυκλοφορεί μέσα στις φλέβες του ανθρώπου.\nΣτέλλα 22 Ιανουαρίου 2017\tστο\t10:49 πμ\nΕχοντας μη διαβάσει το έργο, η παράσταση ήταν ό,τι καλύτερο έχω δει τον τελευταίο χρόνο. Από το πρώτο δεκάλεπτο δεν ήθελα να τελειώσει. Εξαιρετικές οι ερμηνείες των ηθοποιών.\nΜαρια 24 Δεκεμβρίου 2016\tστο\t4:42 μμ\nΔεν κατάλαβα γιατί τόσο χαμός για αυτή την παράσταση. προσωπικά έχοντας διαβάσει και το έργο δεν μου άρεσε.ισως φταίει η σκηνοθετική άποψη του κ.Σκευα. Με κούρασε και ήταν η πρώτη φορά που είδα την κ.Μουτουση πάνω στη σκηνή (έχοντας ακούσει τα καλύτερα) δεν μου άρεσε θα θελα να την δω και σε άλλο έργο για να καταλήξω καλύτερα. Ο Παπαγιανης ως γιατρός ήταν ίσως ο καλύτερος και ο μόνος που δεν κούρασε η ερμηνεία του!!\nΘΕΚΛΑ 28 Νοεμβρίου 2016\tστο\t5:50 μμ\nειναι αληθεια οτι με κουρασε λιγο η παρασταση,συμφωνω περιπου με την κριτικη του κ. Κωστα ειδικα για την ερμηνεια του γιατρου Ρανκ.\nμια λεπτομερεια που μου αρεσε προσωπικα,ηταν μια χαρακτηριστικη κινηση της κ. Μουτουση,αυτη η κατι σαν κουνια που επανελαβε 3 φορες.\nΣΩΤΗΡΙΑ 26 Νοεμβρίου 2016\tστο\t6:31 μμ\nΑΡΚΕΤΑ ΚΑΛΗ Η ΠΑΡΑΣΤΑΣΗ.ΑΝΕΥΡΗ Η ΕΡΜΗΝΕΊΑ ΤΟΥ ΛΕΜΠΕΣΟΠΟΥΛΟΥ\nΙΛΙΑΣ 25 Νοεμβρίου 2016\tστο\t12:30 πμ\nΕΥΧΑΡΙΣΤΩ ΠΟΛΥ ΤΗΝ ΕΥΘΑΛΙΑ ΧΡΙΣΤΟΠΟΥΛΟΥ ΓΙΑ ΤΗΝ ΠΡΟΣΚΛΗΣΗ.....ΚΑΙ ΒΕΒΑΙΑ ΤΗΝ ΘΕΑΤΡΟΜΑΝΙΑ.Η ΠΑΡΑΣΤΑΣΗ ΗΤΑΝ ΚΑΛΗ.....ΞΕΧΩΡΗΖΕΙ Η ΑΜΑΛΙΑ ΜΟΥΤΟΥΣΗ\nΜΑΡΙΝΑ 7 Νοεμβρίου 2016\tστο\t9:18 πμ\nΚαλή παράσταση,την παρακολούθησα ευχάριστα\nΚώστας 19 Φεβρουαρίου 2016\tστο\t8:04 πμ\nΟ πιο καλοπροαίρετος θεατής θα τη χαρακτήριζε ελληνική ηθογραφία. Ο πιο φλεγματικός , ελληνική μελούρα της δεκαετίας του 60 μάλιστα,και με πιασάρικο τίτλό "Δεν μ'αγάπησες ποτέ". Πάντως αυτή η παράσταση που έστησε ο κ. Γιώργος Σκεύας δεν ήταν σε καμία περίπτωση Ίψεν, πόσο μάλλον το έργο-σταθμός του Νορβηγού δραματουργού "Ενα κουκλόσπιτο (Νόρα)"..Σε ανάλογου ύφους (αδιάφορα και σχεδόν ανύπαρκτα) σκηνικά που στήθηκαν από την Εύα Μανιδάκη (και εδώ ας μου εξηγήσει κάποιος το νόημα του τοίχου σε σχήμα Γ με τα εκατερωθεν κουφώματα στη μέση της σκηνής) στο Θέατρο της Οδού Κυκλάδων-Λευτέρης Βογιατζής η κ.Αμαλία Μουτούση μας σύστησε μια Νόρα που μυξόκλαιγε και νιαούριζε επί τρεις ώρες, αλλάζοντας τη χροιά της φωνής της έτσι ώστε να μοιάζει με γκρινιάρικο κακομαθημενο κορίτσι. Ο κ. Άρης Λεμπεσόπουλος έπαιζε τον...Άρη Λεμπεσόπουλο (όπως εύστοχα παρατήρησε ο διπλανός μου), και όχι το ρόλο του Τόρβαλντ, συζύγου της Νόρας. Ήταν ένας Τόρβαλντ στα όρια του φαιδρού, με τις υπερβολικές κινήσεις και με την εκφορά του λόγου σχολης Μιμής Ντενίση σαν μονίμως να ΄έχει αποριες και να ρωτά ("είναι όμορφη μέρα σήμερα?" αντί για "είναι όμορφη μέρα σήμερα!"). Η Μαρία Ζορμπά, εντελώς ανύπαρκτη στο ρόλο της Κριστίνα, φίλης της Νόρα. Ικανοποιητικός ο Γιώργος Συμεωνίδης στο ρόλο του εκβιαστή. Άφησα τελευταίο τον Νικόλα Παπαγιάννη ο οποίος ερμήνευσε ΜΟΝΑΔΙΚΑ το ρόλο του γιατρού Ρανκ. Έδειξε εξαιρετική εσωτερικότητα, και είναι χωρίς υπερβολή ο μοναδικός λόγος που αξίζει να δει κανείς αυτήν την παράσταση. Θαύμασα τον τρόπο με τον οποίο ξεδίπλωνε τον κρυφό και απαγορευμένο του έρωτα για τη Νόρα με τα βλέμματα και μόνο.\nΣε γενικές γραμμές πολύς κόσμος που τυχόν έρχεται για πρώτη φορά σε επαφή με τον Ίψεν, διαλέγοντας αυτήν την παράσταση, φεύγει με εντελώς λάθος γνώμη για το έργο του σπουδαίου συγγραφέα. Και αυτό είναι πολύ κρίμα....(όπως είναι και κρίμα να κατακρεουργείται μια πολύ καλή κατά τα άλλα ηθοποιός όπως είναι η κ. Αμαλία Μουτούση)


Εργάτες, εργάτριες, εργαζόμενοι, άνεργοι, νέοι και νέες, | Karditsa24\nΑΡΧΙΚΗ ΠΟΛΙΤΙΚΗ ΚΑΡΔΙΤΣΑ Εργάτες, εργάτριες, εργαζόμενοι, άνεργοι, νέοι και νέες,\nΕργάτες, εργάτριες, εργαζόμενοι, άνεργοι, νέοι και νέες,\nΤο σύνθημα που γεννήθηκε μέσα στη φωτιά του αγώνα «χωρίς εσένα γρανάζι δεν γυρνά,» πρέπει να πάρει σάρκα και οστά τις επόμενες ημέρες. Κυβέρνηση και εργοδοσία, πρέπει να νιώσουν την ανάσα του εργατικού – λαϊκού κινήματος, σε κάθε κλάδο, σε κάθε τόπο δουλειάς.\nΤο κάθε σωματείο να είναι και ένα κέντρο αγώνα. Βάζουμε στην πρώτη γραμμή της πάλης τις δικές μας ανάγκες, την απόφασή μας για ανατροπή της αντιλαϊκής πολιτικής.\nΔεν έχουμε αυταπάτες. Η αναμέτρηση θα είναι σκληρή. Απέναντί μας έχουμε ένα εχθρικό μέτωπο δυνάμεων, που θέλει να μας γονατίσει, που θέλει να ζούμε με τα ελάχιστα, που δεν παραιτείται. Αλλά κάνουμε σαφές, ότι και εμείς δεν παραιτούμαστε. Δεν θα υποκύψουμε.\nΗ κυβέρνηση και οι εταίροι της, με τη στήριξη του ΣΕΒ και των άλλων ενώσεων της πλουτοκρατίας, κλιμακώνουν τον πόλεμο, φέρνουν στη Βουλή τα μέτρα – φωτιά, που από καιρό ετοιμάζουν.\nΕίναι βαρύς ο λογαριασμός για τον εργαζόμενο λαό. Ξεπερνάει τα 5,5 δις.\nΜέσα είναι ο νόμος τερατούργημα, που πετσοκόβει μισθούς και συντάξεις, η νέα άγρια φοροεπιδρομή σε ό,τι έχει απομείνει στο λαϊκό εισόδημα, νέες ιδιωτικοποιήσεις, που ο λαός θα τις πληρώσει πανάκριβα με απολύσεις και πανάκριβη παροχή υπηρεσιών. Μέσα είναι και η νέα θηλιά με τα δάνεια, που δεν μπορούν να αποπληρώσουν οι λαϊκές οικογένειες.\nΕίναι ξανά η ώρα, για να δείξει η εργατική τάξη, ο εργαζόμενος τη δύναμή του. Να πάρει την υπόθεση της ζωής του, και τον αγώνα στα χέρια του.\n«Πάρτε πίσω το αντιασφαλιστικό σας τερατούργημα – Πάρτε πίσω το νόμο-λαιμητόμο»\nΤώρα που τα κόκκινα δάνεια θα δίνονται κι αυτά σε ντόπια και ξένα κοράκια μαζί με τις υποθήκες, τώρα πρέπει να δυναμώσει η αλληλεγγύη, τώρα πρέπει να χτίσουμε ένα τείχος προστασίας για τα σπίτια των εργατών, των ανέργων, των λαϊκών οικογενειών.\nΜε σχέδιο κι αποφασιστικότητα ριχνόμαστε στην προετοιμασία της 48ωρης απεργίας από χθες! Τα μέτρα έρχονται. Ανανεώνουμε την απόφασή μας, φωτίζουμε τη συζήτηση, την ενημέρωση, τη δράση σε κάθε χώρο δουλειάς.\nΚάθε μέρα, κάθε ώρα να νιώθουν την εργατική – λαϊκή διαμαρτυρία, την πίεσή μας. Αυτό καλούμε να κάνουν όλα τα Σωματεία, οι φορείς της νεολαίας, οι γυναίκες.\nΑπαιτούμε αυξήσεις στους μισθούς και στις συντάξεις.\nΙκανοποίηση των αναγκών μας.\nΚυβέρνηση κι εργοδοσία καλλιεργούν το φόβο, την ανασφάλεια και την μοιρολατρία ώστε χωρίς αντιστάσεις να γίνουν αποδεκτά τα νέα μέτρα. Να μη σηκώσουν κεφάλι οι εργαζόμενοι για την απληρωσιά, την ανασφάλιστη εργασία, να αποδεχτούν την συμφωνία με την ΕΕ, που εγκλωβίζει χιλιάδες πρόσφυγες κι οδηγεί σε επικίνδυνη εμπλοκή της χώρας στους ιμπεριαλιστικούς σχεδιασμούς. Να αποδεχτούν, εν μέσω φόβου και μοιρολατρίας, το ΝΑΤΟ σε ρόλο χωροφύλακα στο Αιγαίο.\nΑπό τούτη εδώ την συγκέντρωση απευθύνουμε ξανά έκκληση να δυναμώσει η λαϊκή αλληλεγγύη στους πρόσφυγες. Όχι μόνο έμπρακτη αλληλεγγύη σε ό,τι έχει σχέση με την επιβίωσή τους, αλλά και ουσιαστική στήριξη που θ’ αναδεικνύει τις αιτίες που γεννούν το πρόβλημα της προσφυγιάς, γιατί «κανείς δεν αφήνει το σπίτι του αν αυτό δεν είναι χειρότερο απ’ τα σαγόνια του καρχαρία.»\nΑπευθύνουμε κάλεσμα σε όλους τους εργαζόμενους, σε όλα τα σωματεία να πάρουν την οργάνωση της 48ωρης απεργίας στα χέρια τους, να πάρουν την υπόθεση στα χέρια τους.\nΜέσα από την καθημερινή δράση για την προετοιμασία της 48ωρης απεργίας χρειάζεται να ενισχυθεί η συσπείρωση, η οργάνωση των εργαζομένων στα σωματεία, να ενισχυθεί η ενότητα όλων των εργαζομένων, η κοινή δράση και συμμαχία όλων των λαϊκών στρωμάτων ώστε ταυτόχρονα να δυναμώνουν και εκείνα τα όπλα των εργαζομένων, που σε τελική ανάλυση θα κάνουν το κίνημα ικανό να ανατρέψει κάθε αντιλαϊκή πολιτική.\nΚαμιά εμπιστοσύνη στις συνδικαλιστικές ηγεσίες των ΓΣΕΕ – ΑΔΕΔΥ που υπονομεύουν την αγωνιστική απάντηση, στηρίζουν όλες τις προηγούμενες αντιασφαλιστικές επιθέσεις και σήμερα έχουν το θράσος να χαρακτηρίζουν τις ανατροπές στο ασφαλιστικό ως μια απλή επίθεση φοροεισπρακτικού χαρακτήρα. Καμιά εμπιστοσύνη στην πλειοψηφία του Εργατικού Κέντρου Καρδίτσας, που μαζί με το διασπαστικό το δικό τους Σωματείο των Σούπερ Μάρκετ καλεί τους απλήρωτους εργαζόμενους του Καριπίδη να αρκεστούν στα ασφαλιστικά μέτρα και να μην προχωρήσουν σε κινητοποιήσεις, γιατί «άκουσον άκουσον» θα δημιουργήσουν πρόβλημα στην επιχείρηση! Αυτό είναι ένα μόνο παράδειγμα, για να καταλάβει ο κάθε εργαζόμενος ποιανού το μέρος υποστηρίζουν. Καλούμε τους εργαζόμενους να τους απομονώσουν, να συμβάλουν στο δυνάμωμα του ΠΑΜΕ, των ταξικών Σωματείων που συσπειρώνονται σ’ αυτό και να δώσουν την απάντησή τους με τη μαζική συμμετοχή τους στη 48ωρη απεργία.\nΤέλος θα θέλαμε από τούτο εδώ το βήμα να κάνουμε την εξής καταγγελία που αφορά το Υπουργείο Εργασίας και την κυβέρνηση.\nΗ εργατική Πρωτομαγιά θα γιορταστεί στις 8 Μάη με απεργιακή συγκέντρωση του ΠΑΜΕ στις 10:30 π.μ. στην κεντρική πλατεία της Καρδίτσας.


Ένας σκύλος που τον έλεγαν Φρίκη - Θεατρομανία | Παραστάσεις, διαγωνισμοί, κριτικές\nΑρχείο\tΚωμωδία\tΠαίχτηκε από 17/09/2017 έως 07/01/2018\nΣυγγραφέας: Δ. Κουρούμπαλης\nΣκηνοθέτης: So7 (Φρόσω Κορρού, Δ. Κουρούμπαλης)\nΕρμηνεύουν: Μαρία Σολωμού, Δημήτρης Κουρούμπαλης\n"Ένας σκύλος που τον έλεγαν Φρίκη", είναι ο τίτλος της ανατρεπτικής, ερωτικής κωμωδίας που ανεβαίνει για δεύτερη χρονιά, στο Θέατρο Ιλίσια-Βολανάκης. Πρωταγωνιστούν η Μαρία Σολωμού και ο Δημήτρης Κουρούμπαλης. Μια ρομαντική κομεντί για την ανορθόδοξη πορεία της σχέσης ενός ζευγαριού. Παράταση μέχρι και τις 7 Ιανουαρίου. Η επιτυχία της περσινής χρονιάς για λίγες ακόμη εβδομάδες στο θέατρο Ιλίσια -Βολανάκης. Μια παράσταση αυστηρά απαραίτητη για όλους τους θεατρόφιλους.\nΠροβολή - Επικοινωνία: Brainco S.A\nΗ ερωτική κωμωδία “Ένας σκύλος που τον έλεγαν Φρίκη” περιγράφει τη δεύτερη ευκαιρία που δίνει η τύχη σ’ ένα ζευγάρι. Η Μαργαρίτα χωρίζει με το σύντροφό της μετά από χρόνια καυγάδων κι αποφασίζει να ζήσει μόνη της, βρίσκει δουλειά, χειραφετείται και μετακομίζει στο κέντρο. Στο διπλανό διαμέρισμα όμως την περιμένει μια δυσάρεστη έκπληξη: ένας γκρινιάρης, εριστικός γείτονας που θέλει να τη διώξει και δεν είναι άλλος από τον πρώην της. Και επιπλέον τους χωρίζει ένας τοίχος από τον οποίο ναι μεν ακούγονται όλα, αλλά δεν τους επιτρέπει και να αναγνωρίσουν ο ένας τον άλλον! Ξεκινάει μεταξύ τους μια νέα σχέση γεμάτη εντάσεις, τσακωμούς κι εκμυστηρεύσεις που καταλήγει σε ένα ειδύλλιο στα τυφλά. Μέσα από το γέλιο και τη συγκίνηση το ζευγάρι χωρίς να το ξέρει ερωτεύεται ξανά γιατί ο έρωτας είναι τύχη και αυτοί στάθηκαν πολύ τυχεροί. Μια κωμωδία για καινούργια ξεκινήματα, μεγάλες αλλαγές στη ζωή και καρμικούς έρωτες ποτισμένη με αισιοδοξία και αδιαφορία για οποιοδήποτε κοινωνικοοικονομικοπολιτικό πρόβλημα. Μια κωμωδία για ζευγάρια σε κρίση και τις λύσεις που μπορούν να βρουν για να τη γλιτώσουν.\nΣΟΦΙΑ 27 Νοεμβρίου 2017 At 8:29 πμ\nΥπέροχη παράσταση με ηθοποιούς που έδεναν μεταξύ τους, ωραίοι διάλογοι και πολύ ωραία χορογραφία. Ενθουσιάστηκα.......!!!!!!! Ευχαριστώ πάρα πολύ για την ωραία βραδιά\nΝίκος 25 Νοεμβρίου 2017 At 4:52 μμ\nΚαταπληκτική παράσταση με φοβερές ερμηνείες και απ' τους δύο. Ευχαριστώ πολύ για την πρόσκληση!!!\nΒΑΣΙΛΙΚΗ 25 Νοεμβρίου 2017 At 2:15 μμ\nΕίναι μια πολύ καλη παρασταση !!! Εξαιρετικες οι ερμηνείες της Σολωμου και του Κουρουμπαλη !!! Και μου εκανε εξαιρετικη εντυπωση η σκηνοθεσια ...η κινηση των ηθοποιων γεμιζε την σκηνη ...συγχαρητήρια !!!! Ευχαριστω θεατρομανια για την προσκληση !!!\nΝΙΚΗ 25 Νοεμβρίου 2017 At 1:56 μμ\nμε παραχωρηση της κ.Ελενης Σεμα,παρακολουθησα την παρασταση "Ένας σκύλος που τον έλεγαν Φρίκη"χθες και μπορω να πω οτι ειναι μια πολυ καλη παρασταση,που αξιζει να την παρακολουθησετε.Οι δυο ηθοποιοι παιζουν εξαιρετικα και το κειμενο ειναι πολυ συγχρονο και ανατρεπτικο!ευχαριστω πολυ για την πρόσκληση!\nΜΠΑΜΠΗΣ 25 Νοεμβρίου 2017 At 12:13 μμ\nΘΩΜΑΗ 23 Νοεμβρίου 2017 At 1:06 μμ\nΣυγνώμη αλλά δεν θα μπορέσω να παρακολουθήσω την παράσταση. Θα παρακαλούσα να διαθέσετε την πρόσκλησή μου μέσω της ΘΕΑΤΡΟΜΑΝΙΑΣ λόγω του ότι δε διαθέτω FACEBOOK και γι΄αυτό δεν μπορώ να το κάνω εγώ . Ευχαριστώ.


Συνεπώς, ο Αδάμ και η Εύα ήταν δύο πρόσωπα σε μία ύπαρξη. Ειναι χαρακτηριστικό ότι όταν κοίταξε ο ένας τον άλλον είπαν (σύμφωνα με το εβραϊκό κείμενο) «είμαι εγώ στο θηλυκό γένος, είμαι εγώ στο αρσενικό γένος». Αποτελούσαν μία ύπαρξη, ένα σύνολο σε δύο διαφορετικά πρόσωπα.\n«Αναλογιζόμενοι τη Δημιουργία του κόσμου, θα μπορούσαμε να σκεφτούμε τον Θεό να προφέρει μια φράση: Έλα σ’ αγαπώ«.\nΟ τόπος και οι χοροί του: «Έντεκα»


Τίνος χρέος είναι να είσαι συνάνθρωπος; – karkinaki.gr | Μιλάμε για τον παιδικό καρκίνο\nΒρίσκεστε εδώ: Home › Blog › Τίνος χρέος είναι να είσαι συνάνθρωπος;\nBlog\t 13 Σεπτεμβρίου 2014 0 karkinaki\nΜε απασχολεί αρκετά το πόσο έχει αλλάξει ο τρόπος που βλέπω τους άλλους πια: συμπεριφορές και σχόλια που δεν μπορώ ούτε να τα καταλάβω ούτε να τα εξηγήσω, συμπεριφορές και λόγια που αποδεικνύουν το μεγαλείο της ανθρωπιάς. Διάβασα το παρακάτω κείμενο πρόσφατα. Είναι ακριβώς έτσι! Μπορούμε όμως να το αλλάξουμε…\n«Η απροθυμία να εμπλακούμε σε προβλήματα άλλων»\nΝα πάρουμε τηλέφωνο τον γνωστό που έχασε κάποιον δικό του ή να το αφήσουμε, πείθοντας τον εαυτό μας πως δε θέλει να τον ενοχλούν; Να παρέμβουμε αν δούμε κάποιον γονιό να δέρνει το παιδί του στον δρόμο; Πολύ συχνά οι άνθρωποι λένε στον εαυτό τους πως αυτά δεν τους αφορούν.\nΌταν μαθαίνουν τη διάγνωση για τον καρκίνο οι φίλοι και οι γνωστοί, κάποιοι εμφανίζονται για παρηγοριά και βοήθεια. Άλλοι, απλά εξαφανίζονται. Μια ειδική εκδοχή αυτού, όπως αφηγούνται πολλοί, είναι ότι οι άνθρωποι αποφεύγουν τον άρρωστο όταν τον δουν στο δρόμο. «Τους είδα πως απέστρεψαν το βλέμμα τους και έκαναν ότι δε με είδαν» -είναι μια περίεργη περιγραφή…\nΌταν ρωτάει κανείς αυτούς τους ανθρώπους γιατί δεν φέρονται καταπώς πρέπει – δείχνοντας δηλαδή, ότι είναι δίπλα σε όσους έχουν την ανάγκη τους– απαντούν συχνά ότι δε θέλουν να «ενοχλήσουν» ή «να φανούν αδιάκριτοι και περίεργοι». Πιθανότατα, άλλοι είναι οι λόγοι που καθορίζουν τη συμπεριφορά τους, όπως – για παράδειγμα – ο φόβος για την αρρώστια και τον θάνατο ή η ανασφάλεια για το τι πρέπει να πουν και να κάνουν. Μολοταύτα κάνουν συχνά λόγο για μη ενόχληση και για διακριτικότητα.\nΣτην κοινωνία μας υπάρχει ένα εγγενές λάθος του συστήματος που λέει πως ο καθένας θα πρέπει να τα καταφέρνει μόνος του. Δεν θα πρέπει να ενοχλούμε τους άλλους και δεν θα πρέπει να εμπλεκόμαστε στα πόδια τους. Αυτό είναι, φυσικά, λάθος, επειδή ζούμε σε μια κοινωνία όπου η εξάρτηση από τους άλλους είναι τεράστια, πολύ μεγαλύτερη απ΄όσο ήταν σε παλιότερες εποχές, όταν οι μικρότερες ομάδες ανθρώπων ήταν, αυτάρκεις. Καλά θα είναι, λοιπόν, να αποδεχόμαστε την εξάρτηση μας από τους άλλους, να παίρνουμε τη βοήθεια που χρειαζόμαστε και να τη δίνουμε όπου χρειάζεται.\nΤην επόμενη φορά που θα σκεφτείς να μην ανακατευτείς στο πρόβλημα του άλλου, κάνε την εξής ερώτηση στον εαυτό σου: αν δεν αφορά εμένα, ποιον αφορά; Τίνος χρέος είναι να είσαι συνάνθρωπος;»\nStefan Einhorn “Η τέχνη του να είσαι καλός”.